text:
Declaracionnan di tres Ex-Minister President elaborando riba e lucha prome y e desaroyo di nos Status Aparte
ORANJESTAD – E aña aki Aruba a conmemora 35 aña di Status Aparte den Reino Hulandes. E lucha pa Status Aparte a cuminsa den añanan 30 y a concretisa dia 1 di januari 1986. E Status Aparte cu a bira realidad danki na e union di henter e pueblo Arubano. Status Aparte a trece hopi beneficio y prosperidad pa Pais Aruba ya cu nos a haya e instrumentonan economico den nos propio man pa desaroya e pais aki exitosamente.
Desde Status Aparte Pais Aruba a conoce cuatro Prome Minister, kendenan durante mas cu un gobernacion a sirbi y duna nan maximo esfuerso pa edifica e Pais aki. Cu awe Pais Aruba por conmemora 35 aña di Status Aparte, ta danki tambe na e contribucion valioso di cada mandatario.
Durante e ‘Conferencia di 35 Aña Status Aparte – Aruba Ta Di Nos Tur’ a presenta un video cu declaracionan refiriendo na nos Status Aparte, haci pa tres Ex-Minister President di nos Pais.
Sr. mr. Jan ‘Henny’ Eman e prome Minister President di Pais Aruba a recorda cu despues di un lucha di mas di 50 aña Aruba a bira pais riba su mes cu e encargo y tarea grandi pa pone Aruba riba pia na un nivel aceptabel pa henter comunidad.
Sr. Nelson ‘Nel’ Oduber e segundo Prome Minister di nos pais cu a guia 4 gobierno a trece dilanti cu tur locual Aruba a pasa den e proceso pa logra Status Aparte. ‘Pais Aruba tin su propio Gobierno y tur su institutonan y e desaroyo cu Pais Aruba tin awe, ta danki na e instrumentonan cu Betico Croes a laga atras pa Aruba mes por a desaroya nos pais, sin cooperacion di Antias Hulandes y esaki ta danki na e Status Aparte’ tabata palabranan di Sr. Nelson Oduber.
Sr. mr. Michael G. ‘Mike’ Eman, e di tres Ex-Prome Minister desde Status Aparte a comparti cu dentro di tur emocion y sentimento di compromiso a nace e deseo, e forsa y impulso pa Aruba ta autonomo. E sentido di racionalidad pa busca e miho modelo na unda por duna contenido na propio sentimento di como pais chikito tambe por progresa den mundo y bay padilanti.
Locual ta resalta den e declaracionan di e Ex-Minister Presidentnan ta cu danki na e Status Aparte nos Pais Aruba a haya e instrumentonan economico den nos propio man pa desaroya Pais Aruba exitosamente e ultimo 35 añanan.


c: text/html

text:
Seroe Preto, San Nicolas; Algo prome cu 6’or di Diasabra atardi, ta surgi un problema entre un mama cu tata na un adres na Seroe Preto (San Nicolas) y segun esnan na e cas, e tata lo a carga un arma di candela prome cu ela subi un auto y bay for di e sitio.
E habitantenan di e cas a avisa polis di loke a caba di sosode, mesora polis a cuminsa cu un buskeda pa e KIA Cerrato color shinishi scur. Varios unidad a bay den e area di Sabana Basora unda e persona aki ta biba.
Na momento cu e tata di inicial RL tabata yegando su cas, un patruya di polis a para e auto y a pone e dos ocupantenan baha for di e auto. E polisnan na e sitio a cuminsa buska den e auto pa e supuesto arma di candela.
Despues di un buskeda intenso den e auto sin resultado, e agentenan a laga e dos cabayeronan bay y e patruya a bay na e adres na Seroe Preto pa wak si nan por haya mas detayes.

robotstxt: allowed

filter: keep


text:
Minister di Cultura Otmar Oduber a splica cu e proyecto Resona ta un proyecto cu Ministerio di Cultura y Departamento di Cultura (DCA) a carga desde cu e ideanan a bin dilanti y a bisa cu den henter e proceso aki tabata en busca di un di e ingredientenan cu lo por ‘link’ loke cultura ta significa na Aruba, pa trecele bek pa e generacion nobo cu ta esunnan cu mester mantene na prome lugar y carguele.
‘Pa hopi aña tabatin e pensamento cu ora ta trata di cosnan cultural tin biaha nan por wordo considera ‘chapo’, mas ainda ora e cultura ta basa riba folklore di hopi aña. Specificamente e proyecto aki lo pone enfoke riba e aspecto musical pa cancionnan tipico di pioneronan den cultura , unda cu artista, musiconan local hunto cu profesionalnan lo bini hunto pa traha riba un produccion completo pa por conserva e aspecto cultural folklorico aki di nos antepasadonan ,’ Minister Oduber a bisa.
Den e prome fase di e proyecto ‘Resona’ lo bay trece bek 13 cancion di autornan local cu ta importante den historia di Aruba pa loke ta trata cultura. Lo trece e cancionnan bek dilanti den voznan y den musica y tono di un generacion hoben y di e forma aki tambe duna tributo special na herencia cultural cu ta wordo presenta y cu por keda tambe.
Minister Oduber a indica cu un di e puntonan cu a bin hopi dilanti durante Cumbre di Cultura tabata pa por marca y documenta tur proyecto cultural cu ta wordo haci. Hopi biaha ta haci proyectonan pero ta lubida di documentanan, y ponenan disponibel pa comunidad di Aruba.
Den e caso aki e 13 cancionnan inmortal, cu lo wordo produci riba un calidad halto, lo wordo documenta y lo wordo poni den un produccion cu lo wordo poni disponibel pa comunidad di Aruba en general, e mandatario a splica.
Pa e mandatario ta un honor pa como e Minister encarga cu Turismo tambe,haci uso di e plataforma aki pa brinda e oportunidad pa hiba nos artista y profesionalnan local pa crusa frontera hunto cu Oficina di Turismo pa promociona loke ta di nos den exterior y asina aki expone e talentonan cu tin na Aruba.


text:
KÓDIGO HEL: UN MENSAHE DI PREKOUSHON PA LAMAN BRUTU – Pronóstiko di tempu pa Kòrsou i bisindario bálido te djamars mainta 06:00 o.l., 22 di novèmber 2022.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 22 di novèmber 2022.
Kompilá: djaluna 21 di novèmber 2022, 05:00 o.l. (09:00 UTC).
KÓDIGO HEL: UN MENSAHE DI PREKOUSHON PA LAMAN BRUTU TA NA VIGOR PA ÁREANAN DI KOSTA NA NORT I OST DI KÒRSOU.
Tempu: Por lo general parsialmente nublá ku chèns pa algu di áwaseru lokal.
Temperatura máksimo lo alkansá 30ºC i temperatura mínimo 26ºC.
Solo ta sali 06:36 i ta baha 18:07 o.l.
Bientu: Por lo general ost i por lo general moderá; forsa 3 te 4 (12 te 30 km/ora, 7 te 16 nudo). Ráfaga de bes en kuando basta fuerte; forsa 5 (31 te 39 km/ora, 17 te 21 nudo).
Situashon general: Durante di próksimo dianan, un disturbio na nivelnan abou den atmósfera ku ta aserká sekshon ost di Karibe lo influensiá nos ku momentunan di áwaseru riba partinan di e isla. Mas aleu, apesar ku bientu ta birando ménos fuerte, resake for di nortost ta hasi e laman prinsipalmente na nort bira basta brutu. Pa e motibu aki, un Kódigo Hel pa laman brutu ta na vigor te próksimo aviso.
Kondishon di laman: Moderá te lokalmente basta brutu ku altura di olanan entre 1 i 2.5 meter (4 i 8 pia). E olanan di mas haltu lo ta den resake riba laman serka di kosta na nort i ost.
Sistemanan signifikante di wer tropikal: Ningun.
Fenómeno spesial: Ningun.
Perspektiva te djárason mainta: Basta nublá ku algun áwaseru.
Meteorólogo: Rombley


text:
Djasabra 13 di febrüari último Parlamento di Kòrsou a organisá dos seshon di informashon pa e partidonan polítiko ku lo partisipá na e kontienda elektoral próksimamente. Di kada partido 10 persona riba nan lista por a partisipa. Un total di 13 partido a hasi uso di e oportunidat aki. E seshonnan tabata bon bishita i esunnan presente a reakshoná hopi positivo riba e aktividat. Na final tabatin oportunidat pa hasi pregunta.
Ta e intenshon pa Parlamento organisá tambe un siman di introdukshon intensivo pa miembronan nobo di Parlamento despues di elekshon. Parlamento kier gradisí tur ku a kontribuí ku nan presensia.


text:
Kralendijk- Refnan rònt mundu ta bou di nivelnan kresiendo di peliger kousá pa preshon inkluso ekseso di piskamentu, fluho di sedimento i polushon ku ta bini di desaroyo di zonanan na kosta, turismo ku no ta duradero i kambio di klima (Jackson et al. 2014).
Den e área di Karibe, e promedio di presensia di koral duru entre 1977 pa 2010 a baha di 50% te 17% anto e region ta pasando den un fase di refnan ku ta bou di dominio di alga (Gardner et al. 2003, Jackson et al. 2014). Boneiru su promedio di koral duru riba e barika di ref ainda ta komparativamente haltu na 20-24% (De Bakker et al. 2017).
Maneho di refnan di koral na Boneiru ta importante, no solamente pa balornan di medioambiente, estétika i di kultura, pero tambe pa motibu ku por lo ménos un terser parti di e isla su Produkto Doméstiko Brutu (“Gross Domestic Product” (GDP) ta generá pa turismo i 50-70% di su ekonomia ta dependé direktamente òf indirektamente di turismo (DEZA 2008, IUCN 2011, Schep et al. 2012).
Sondeo
Personal di STINAPA Bonaire a investigá e gravedat di blikiamentu di koral na 10 sitio na kosta parti pabou di bientu na Boneiru ku Klein Bonaire, for di 2016-2020, kada aña na luna di novèmber òf kuminsamentu di desèmber. E sitionan pabou di bientu tabata di nort bai sùit Playa Funchi, Rei Willem Alexander No-Dive Reserve (a kontinuashon indiká komo RWA Reserve), Karpata, Oil Slick Leap, Reef Scientifico, Kas di Regata, Invisibles i Vista Blue; e sitionan na Klein Bonaire di pariba bai wèst ta Ebo’s Special i Mi Dushi.
E refnan di Boneiru ta sigui mustra ku nan tin un fleksibilidat haltu pa problemanan manera temperatura haltu na superfisie di laman (“SSTs”). Sinembargo, e preshonnan riba ekosistemanan i partikularmente refnan di koral ta oumentando na un grado sin presedente. Parke Marino Nashonal Boneiru ta na peliger, debi na temperatura haltu na superfisie di laman (SSTs) ku kambio di klima, pero tambe daño kousá pa aktividat di turismo ku no ta duradero, polushon for di desaroyo di zona di kosta, lèkmentu di awa di kloaka ku no a prosesá i fluho di áwaseru ku ta kore bai laman sin kontrol.. Pues ta keda obligatorio pa nos kontinuá ku monitoreo di aserka i manehá fleksibilidat di ref. Miéntras ku nos no por manehá e kousanan di eskala global pa blikiamentu di koral, nos mester hasi empeño na nivel lokal pa protehá e salubridat di e refnan di Boneiru di manera ku nan ta keda fleksibel en bista di e futuro disturbionan.
Oumento
Segun Roxanne Fransisca, biólogo marino na STINAPA “Eventonan di blikiamentu di koral masalmente ta parse di ta oumentando na frekuensia, no solamente na nivel global, pero tambe den Karibe. For di momentu ku a inisiá ku monitoreo na 2016, 2020 tabata e aña mas malu pa blikiamentu ku 61% di koral bou di investigashon tabata afektá.
Afortunadamente na e profundidat ku ta hasi investigashon no a opservá mortalidat di koral durante e monitoreo. Monitoreo despues a indiká ku mayoria di koral ta rekuperá di e evento di blikiamentu akí. Miéntras ku e refnan di Boneiru den e último añanan a mustra tendensia positivo di fleksibilidat, e kantidat di disturbio tambe ta oumentando. Futuro eventonan di blikiamentu masal ta práktikamente sigur: kon nos koralnan lo reakshoná riba e eventonan akí lo dependé seguramente di e desishon ku nos ta tuma awor i den futuro serkano. Ta importante pa nos move pa dilanti di forma duradero i segurando ku ta tene kuenta ku naturalesa ora ta diskutí e desaroyo di nos isla, pa nos por duna nos ref di koralnan e mihó chèns di sobrebibí.”
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Mayornan ta sigi trendnan di moda, no semper pa mala fe, pero paso nan no tin suficiente informacion. Pesey mester bin cu mas educacion pa majornan na Aruba y menos sensacionalismo. Esaki ta tarea tambe di cada organisacion cu ta traha cu mucha.
Abo ta di acuerdo cu no ta bon pa muchanan imita actitud sensual di hende grandi? Y pakico no? Lesa pa bo sa…
“E crimen mas grandi cu humanidad a comete contra muchanan ta di alega nan cada dia mas di naturalesa y arte” — Conferencia Mundial di trabao social 1988
Mi a lesa un discushon riba Facebook tocante potretnan demasiado sensual di un mucha muhe chiquito cu ta participa na un eleccion di reina. Mi mes no a mira e potretnan, pero mi por imagina mi mes kico nan kier men. Desde eleccionnan di reina y Barbie y shownan di imitacion di cantantenan sexy, hopi di nos muchanan chiquito ta comberti nan mes den muhenan chiquito durante eleccionnan, show di baile y canto y te hasta hungando cu nan Barbie.
Continue reading “Perdida di inocencia: mucha chiquito hungando muhe chiquito”
Nos por sinja algo positivo di cosnan cu parse malo? Laga nos cada un pensa un rato mas y pensa con nos por re-conecta cu e cosnan cu tin balor real den bida… re-conecta cu otro, pensando bon di otro y pa otro, no kap mata si no tin mester, conta bo yiunan y nietonan di e bondad di Dios, bisa otro ‘bon dia’…
No lubida cu Tera ta encanta sinti bo pia na Suela y e Biento gusta hunga cu bo cabey. ~ Kahlil Gibran ~
Kico naturalesa ta parse di kier sinja na asina hopi lugar di mundo? Y podise, nos na Aruba tambe tin algo di sinja di un misa, scolnan y matanan di naturalesa cu a ricibi danjo di e hoos recientemente? Bida di hende a keda gespaar, mescos cu e muchanan durante ora di scol. Stranjo no, si bo pens’e bon. Misa, scol, mata cu danjo. Nan ta pidiendo nos un poco mas atencion? Nos Aruba ta paga suficiente tino na nos coneccion cu naturalesa? Na nos bida emocional y spiritual? Si bo lesa e quote bunita di Kahlil Gibran, kico e ta pone bo sinti?
Continue reading “Mensaje di naturalesa”
Con hopi bo pensamentonan ta determina bo felicidad? Un hoben ta duna su tipnan pa felicidad…
“Mi ta scucha y mi ta lubida. Mi ta mira y mi ta corda. Mi ta hasi y mi ta compronde” ~ Confucius
Te hasta algo asina personal manera felicidad ta haja atencion di ciencia awendia. Tanto na Hulanda como Merca ta hasi hopi investigacion pa haja sa reglanan simpel pa asina en principio tur hende por tin un bida felis.
Naturalmente mester cumpli cu cierto condicionnan basico manera suficiente cuminda y bebida, un cas pa biba aden. Tambe ta bon pa no tin malesa y sigi e reglanan cu ta sigi y bo por tin un bida mas felis.
Dus paga tino y traha bo propio felicidad!
Conta bo bendicionnan. Sea conciente di e cosnan bon den bo bida y repasa nan cada anochi. Un biaha pa siman bo por scirbi sikiera un di nan den bo ‘buki di bida di oro’.
Hasi un acto di bondad cada dia. Duna e bisinja bieuw un man pa hasi su cura limpi, bishita un hende cu no tin famia na Aruba.
Continue reading “Bo por traha bo propio felicidad. E receta di un mucha jong.”
Nos cultura di tapa cos, buracheria y miedo.Mi tabata corda con di chikito mi tabata mira hende grandi bebe burachi y pleita y bringa cu otro den nan buracheria. Esaki a pone mi haja rabia riba alcohol.Y mi ta realisa cu nos ta pa gran parti loke nos ambiente directo a laga nos sinti como mucha chiquito.
E sombra di mi bida ta e cosnan cu mi a hinca den mi rugtas di bida. No solamente te cu mi 10 anja, pero te ainda cu mi ta un muhe adulto. E cosnan cu otronan tabata desaproba di mi, pero tambe e cosnan cu a hasi ami dolor como mucha y cu mi a manda pa un caminda scondi den mi celebro cu ni ami mes por a jega pa hopi anja.
Mi tabata papia cu un amigo tocante dolornan di bida y den combersacion poco poco cosnan a cuminsa sali di mi subconciencia. Mi tabata corda con di chikito mi tabata mira hende grandi bebe burachi y pleita y bringa cu otro den nan buracheria. Esaki a pone mi haja rabia riba alcohol.
Continue reading “Nos cultura di tapa cos, buracheria y miedo.”
Bida ta un caminda y no un destinacion. Stap pa stap e caminda ta manifesta su mes. Y cada stap ta ok…
Den universo tur cos tin su lugar y tur momento su nificacion…
Tin ora bida ta manifesta su mes diferente cu nos a pensa y nos tin cu sigi cana.
Esaki ta parti di nos crecemento como ser humano.
Bida ta un caminda cu hopi crusada, cada un cu su significacion.
No tin eror, solamente conciencia.
Conciencia semper ta expande, ora nos desea pa un otro, loke nos ta desea pa nos mes.
Cada hende cu nos topa ta maravija di existencia.
Nos cada un ta riba e caminda perfecto pa cumpli cu nos compromiso cu bida.
Uni den nos amor pa bida.
Cumpliendo cu nos rol, perfectamente!
Ingrid , 2011
Nos sombra ta pone nos kere cu nos no merece pa ta e ‘superstar’ den nos mes bida.
Ta e sombra aki, e parti scur di nos, e partinan cu nos a oprimi di nos mes cu ta separa nos di ken nos berdaderamente ta.
Tip di Van Dorp: ‘Un bon buki – Het Schaduw Effect’.
Tur cos a cuminsa cu e meneer di scol cu a bisa cu nos ta bobo, e mucha di scol cu a tenta nos of e prome amor cu a bandona nos. Nos tur tin momentonan doloroso y bergonsoso cu nos a sconde y despues di tempo e emocionnan aki a hasi nos bira mas duro y nan a forma nos sombra.
Ta trata aki di anshanan cu nos no a expresa, e berguensa hororoso, e remordimentonan cu ta come nos dor di no enfrenta nos problemanan.
Cerca majoria hende tur e problemanan aki por bin di un solo momento cu tabata crucial den nos bida. Pero tambe por ta cu nos a laga cosnan cu nos no kier enfrenta acumula durante hopi anja.
E introduccion di e buki ta bisa: Tur hende tin su parti di sombra. Si nos sigi nenga nan y sconde nan, nan por bira un poder cu posiblemente por destrui nos bida. Sombra tin su efecto riba e comunidad tambe, segun Deepak Chopra, un di e escritornan. Debby Ford ta papia di su propio experencia – e tabata adicto – y ta splica con nos por sera pas cu nos mes, cu otro y cu e mundo. Marianne Williamson ta mustra riba e forsa di resamento, hasi sacrificio, pordon y amor. Pasobra solamente lus por core cu sombra.
Continue reading “Con pa usa e forsa di nos sombra pa trese cambio den nos bida”


text:
Matamentu masivo di tribon
Kiko ta pasando?
Aproksimadamente 100 mion tribon ta ser matá kada aña. Komo resultado, hopi sorto di tribon ta ser krítikamente menasá. Ta fangu tribon pa konsumo, por ehèmpel ala di tribon ta ser usá den sòpi òf platonan asiátiko karu. Kartílago di tribon ta ser usá den remedi pa dolor di spir i skarnir. E karni di tribon tambe ser komé mas i mas tantu. Asta tribonnan ku no ta ser di fangu, hopi biaha ta keda pegá den reda òf e haknan di piskadonan. E ora ei nan ta ‘by-catch’. En realidat, e piskadonan ta buskando otro piská, manera tuna. Aproksimadamente 50 mion tribon ta muri di e forma aki kada aña.
Dikon ta importante pa protehá e tribon?
Tribonnan ta na tòp di e kadena alimentisio den oséano. Debí na nan diferente ròl, nan ta hopi importante pa e balansa saludabel di bida marítimo. Tribon ta kome prinsipalmente piská, otro tribonnan, zeehond i paranan, pero tambe planktòn i kril. Tin asta tribonnan ku ta spesialisá den kome as i ku ta koba saka animalnan for di den fondo di laman. WWF ta traha ku outoridatnan lokal pa protehá e habitat di e tribon. Pa medio di markamentu i mónitòr, nos ta investigá e komportashon i e ruta di migrashon di e tribon. Ku e informashon aki, nos por identifiká i protehá e áreanan klave pa e tribon mas mihó.
Huntu ku organisashonnan ku ta sosio, WWF tambe ta kondusí investigashon sientífiko ekstensivo pa adaptá e redanan. Esakinan hopi biaha ta strukturanan flotante ku e piskadonan ta usa pa atraé manchanan grandi di piská i ta fangu, sin ku tabata e intenshon, hopi tribon i otro animalnan di laman. E prome tèstnan ta positivo: e tribon ta keda pegá ku menos frekuensia den e redanan. Lesa mas tokante otro proyektonan di WWF pa protehá e tribon: https://sharks.panda.org/. Nos tambe ta sostené e Shark and Ray Recovery Initiative: https://www.sarri.org
E tribon
E tribon ta biba pa hopi tempu riba mundu i asta a mira dinosouronan bai i bin. A haña fòsil di tribon di 400 mion aña bieu. Awendia tin aproksimadamente 400 sorto di tribon. Di esunnan chikitu (e dwarf shark di 25 centimeter) te esunnan masha grandi (e whale shark, ku un largura di 14 meter ta e piská mas grandi na mundu). Nan tur tin algu den komun: nan ta ekselente yagdó. Nan por lokalisá nan presa for di un distansia largu. Esaki a duna nan un mal reputashon i hopi hende tin miedu di nan. Esaki ta robes, paso di tur 400 sorto di tribon, ta algun so ta peligroso pa hende.
Tribonnan ta piská anto manera tur otro piská, mayoria tribon ta pone webu. Mayoria tribon muhé ta brui nan webunan den nan kurpa. Despues ku nan sali for di e webu, e tribonnan beibi ta sali for di e kurpa di nan mama. Tribonnan no tin wesu, pero nan skelèt ta di kartílago. E tribon tin hopi en komun ku e manta. Esakinan parse ‘tribon plat’ i nan skelèt tambe ta di kartílago.
Diferente sorto di tribon ta biba na diferente manera. Tin sortonan ku ta gusta pasa hopi tempu nan so, pero tin otro sortonan ku ta biba i yag den grupo. Ainda ta difísil pa sientífikonan pa determiná e edat di tribonnan. E espesie di tribon mas bieu ta e tribon Greenland, ku por biba te 500 aña. Tribonnan tin sinku te shete split den kaikai, ku nan ta usa pa filtra oksígeno for di awa.


text:
KRALENDIJK – Cherel Kwidama presidente di sindikato A.F.B.W. for di 2004 ta na Boneiru i ta sigui hopi di aserka e parti di sindikalismo. “For di edat hóben mi tabata biba ku asuntunan di sindikalista. Mi tabata skucha hopi di esnan ku tabata aktivo na Kòrsou, i tempu ku mi a biba na Hulanda. 2005 pa 2006 mi tabata ya den A.F.B.W.. Despues di un aña mi a stòp di forma parti di e organisashon. Kasi 13 aña a pasa, i mi a bolbe drenta e mundu di sindikalista. E proseso a kana i awe mi ta presidente di AFBW. Diferente kos a sosodé durante e temporada ku ami ta forma parti di A.F.B.W.. Pa mas o ménos 54 aña A.F.B.W. a mantené e mes un statuto. Sigur a yega tempu pa hasi kambio. 28 di yüli 2020 a hasi e kambio. Hopi kambio importante a bini aserka. Awor tin miembro di direktiva nobo. E statuto nobo ta pone ku e direktiva ta keda 3 aña. Despues tin ku pone pa medio di elekshon un direktiva i presidente nobo. Ta posibel pa kontinuashon di un presidente pa 6 aña, i no pa mas tempu. Tabatin 50 miembro i awor e ta 450. Fundashon Mariadal ta esun ku tin mas miembro ku ta 400. Tur hende ku ta traha por paga i bira miembro di A.F.B.W.. $17.50 ta kosta pa inskripshon i e kontribushon ta e mes un montante na dòler, esaki pa luna. Nos meta ta pa e trahadó i e doño di trabou ta kontentu.
Un bon doño di trabou tin ku paga na tempu fin di luna. 25 di luna ta bon fecha, i si a palabr’é, kumpli kuné. Duna rèspèt pa na e trahadó, meskos e trahadó pa e doño. Área di trabou mester ta limpi i konfortabel. Trata trahadó igual no un mas ku otro. Esaki por ta krea diferente grupo den un kompania. Dianan di fakansi ta hopi importante pa trahadó tin dia liber, pa e bai afó algun dia i regresá pa kontinuá den bon harmonia. Un hende kansa no ta funshoná bon. Tambe tin derechi di trahadó. E trahadó mester kumpli ku palabrashon. Sigui palabrashon di loke e doño di trabou a pone. Bo mester ta bon trahadó, un persona trankilo i no bira agresivo ku doño di trabou. Ámbos tin regla ku mester sigui. Esaki ta algun i tin hopi kos mas.
A.F.B.W. ta funshoná kaminda ku e direktiva ta reuní strukturamentu un bia pa luna. Ta atendé tambe ku shopsteward, kendenan ku tambe ta topa ku A.F.B.W.. A eduká miembronan di A.F.B.W. kaminda nan a sigui un kurso. Nos a reuní tambe ku USIBO un bia pa luna. Mester reorganisá sindikatonan i ‘one man show’ no por sigui mas. A.F.B.W. ta porta habri pa mas miembro,”Cherel Kwidama a bisa.


text:
Hapon a deshasí di 300.000 galiña i patu pa motibu di grip di para.
Hapon a kuminsá deshasí di mas ku 300.000 galiña i patu, despues ku a deskubrí un variante hopi kontagioso di grip di para. E malesa ku a plama den finkanan na nòrt di Hapon, ta e proménan den kasi dos aña, asina outoridatnan lokal a bisa. Den e pueblo chikí, Sekikawa, na nòrt di e kapital Tokio, a kuminsá deshasí mesora di e galiñanan ku tabatin den un finka, despues ku a haña kuarenta para morto. E animalnan tabata kontagiá ku e viro ku ta okashoná grip di para. Poko mas leu na Aomori, a deshasí tambe di 16.500 patu, despues ku a konstatá ku algun di nan a tèst positivo pa grip di para.


text:
Kralendijk- E sifra total di hende ku a bakuná na Boneiru ta subiendo poko poko, pero sigur. E kantidat di hende ku a bakuná por lo ménos 1 biaha a subi na algu mas ku 12.000 hende. E kantidat di hende ku ya a bakuná dos biaha a subi bai na 4.729.
Aunke ku basta hende a bakuná, falta masomenos 4000 hende mas pa yega na e montante ku gezaghèber Edison Rijna a bisa di lo ke mira.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text:
…Un luna ku resultadonan impreshonante pa Kòrsou…
WILLEMSTAD – 29 di yanüari 2019 – Ofisina di Turismo di Kòrsou (CTB) ta raportá sifranan preliminar pa desèmber 2018. Na desèmber 2018 e kantidat di turista di estadia a konosé un kresementu di 17%. Den sifranan apsoluto ta trata di 6.912 turista mas na desèmber 2018 hibando e total na 47.058 turista di estadia kompará ku 40.146 e mesun luna na aña 2017.
Desèmber 2018 ta un luna kaminda nos a konosé diferente rèkòrt pa ku kantidat di turista di estadia:
- Kasi 18.000 turista di estadia for di Hulanda
- Mas ku 10.000 turista di estadia for di Nort Amérika
- Kasi 4.000 turista di estadia for di Colombia.
Kòrsou a risibí un kantidat rèkòrt di turista di estadia for di nos merkado prinsipal kual ta Hulanda. For di Hulanda nos a risibí 17.994 turista di estadia na desèmber 2018 kual ta un kresementu di 14% kompará ku desèmber 2017. Introdukshon di e buelonan di Condor for di Frankfurt, Alemania ku a kuminsá 7 di novèmber último a resultá den kresementu positivo for di Alemania. Un total di 1.661 turista Aleman a keda risibí na desèmber 2018 kual ta un kresementu di 63% kompará ku desèmber 2017.
E esfuersonan kontinuo di merkadeo di Kòrsou dor di CTB i su partnernan ta kosechando su frutanan pa nos isla. Pa luna di desèmber 2018 tabatin un kresementu di 26% den kantidat di turista di estadia for di Estádos Unídos kompará ku desèmber 2017. Ademas for di Canada tambe a registrá un kresementu di 39%. Komo resultado di e prestashon positivo aki for di Estádos Unídos i Canada, Kòrsou a risibí un total di 11.140 turista di estadia for di Nort Amérika na desèmber 2018 kual ta un kresementu di 29% kompará ku desèmber 2017.
Sur Amérika a presta bon registrando sifranan dòbel di kresementu. E region a krese ku 18%. Den sifranan apsoluto un total di 9.876 turista di estadia a keda risibí na desèmber 2018 for di Sur Amérika. Colombia tabata e merkado ku mihó prestashon for di Sur Amérika. For di Colombia un oumento di 38% a keda registrá pa un total di 3.938 turista di estadia.
For di Karibe un kresementu di 5% a keda registrá. Kòrsou a risibí un total di 2.617 turista di estadia for di nos pais bisiña na desèmber 2018.


text: En coneccion cu e Corona virus, fronteranan maritimo di e islanan ABC ta sera. Den e medida pa trafico maritimo cu ta na vigor ta stipula cu solamente trafico cu ta regula ta permiti pa nabega yega e islanan. Trafico maritimo cu no ta regula ta prohibi pa drenta e islanan pa evita cu posibel fuentenan infecta cu COVID-19 por yega tera. Wardacosta cu asistencia di Defensa Hulandes a uni forsa un biaha mas pa asina tuma medidanan di extra precaushon pa proteha e fronteranan. E “infografico” ta duna informacion tocante e medidanan cu Wardacosta y Defensa Hulandes a tuma riba tur e islanan.


text:
KRALENDIJK – Pader Vikario Santiago Malagon a menshoná awe, ku e último wikènt di luna di sèptèmber, 26 i 27 ta selebrá sakramentu di Konfirmashon. Muchanan ku ta risibí “Promé Santa Komunion” ya e fecha ta konosí, esta 11 di òktober.
Muchanan di parokia di San Bernardo ta selebrá ‘Sakramentu di Konfirmashon’ djasabra mainta 26 di sèptèmber i muchanan di parokia La Bírgen di Coromoto djadumingu 27 parti mainta i esnan di Rincon, di parokia San Luis Beltran djadumingu 27 atardi. Ku tur probabilidat Obispo Luis Secco ta presente na Boneiru pa selebrá huntu ku e muchanan. Promé Santa Komunion ta tuma lugá 11 di òktober na tur 3 parokia katóliko na Boneiru. Ta trata di mas ku 40 mucha ku ta bai konfirmá di tur tres parokia. E muchanan ku ta bai risibí ‘Promé Santa Komunion’ i ‘Sakramentu di Konfirmashon’ den 2021, ta kontinuá ku lès despues ku terminá ku e parti di e aña aki. Esaki tabata loke pader Vikario Santiago Malagon a menshoná na Radio Live 99.9 FM.


text:
E Siman di Buki pa Mucha ta inicia diabierna cu un procuccion hopi bunita na TeleAruba. En conexion cu e Simandi Buki pa Mucha, Prome Minister a ricibi buki di autornan cu ta participa den e Siman di Buki pa Mucha y tambe PromeMinister a ricibi un buki pa esnan di edad mas avansa. Bukinan aki, Prome Minister a expresa, lo haya un luga sigurden su coleccion.
For di Biekel Oduber, Prome Minister a ricibi e buki titula:“De Magic Methode” di Barbara te Boekhorst cu ta resalta e secreto pa mas magia y felicidad. Un buki hopi practico cu tips interesante pa lectornan mas grandi.
Evelien van Dort, autor den Festival di Buki Pa Mucha 2021, aentrega Prome Minister su buki mas recien: Olaf en de groenechallenge”. Un buki facil pa lesa cu ilustracionnan atractivo.
Esmeralda Tromp, miho conoce como Tanchi Esmee tambe aentrega su buki pa mucha titula: “Buchi Penchi Malo”. Un buki di un storia cu Tanchi Esme tabata conta su subrino y cu pa hopi tempo e kier a skirbi. P’esey, Prome Minister ta encurasha un y tur, pa nunca stop di soña.
“Lesamento ta habri un mundo grandi tanto pa mucha comohende grandi. Buki ta un fuente di inspiracion y aventura. No tin regalo mas bunita cu esey. Mi ta encurasha tur mayor y cuidado di nos muchanan, pa cuminsa lesa cu nan di trempan y conta nan storia. Esaki ta e miho regalo cu nos por duna nosmuchanan”, Prome Minister Evelyn Wever-Croes a expresa.


text:
Posishon Movementu Progresivo riba situashon aktual Despues di nos karta dia 28 di yüli último, kaminda
Posishon Movementu Progresivo riba situashon aktual
Despues di nos karta dia 28 di yüli último, kaminda
Movementu Progresivo a proponé na presidente di Staten un posibel solushon pa sali for di e situashon di krísis den
Parlamento, nos no a risibí niun kontesta riba esaki.
En bes di purba di yega na otro manera nos a proponé den e karta menshoná, presidente di Parlamento a permití e kaso pa eskala den tal forma ku sr. Elhage a entamá un huisio sumario.
Mirando ku e kaso ta sub judice, Movementu Progresivo ta apstené su mes di duna komentario riba e kaso, respetando trias polítika i no ta krusa e poder hudisial.
Marilyn Moses


text:
E siman akí Bo Bùs di Salú lo para na e lokalidatnan akí, di 11′ or di mainta te 3′ or di tra’i mèrdia.
Djaluna 20 di yüli → Misa di Janwe
Djarason 22 di yüli → Plenchi Shon Tin, Boca Sami
Djaweps 23 di yüli → Ackerman, Sta. Rosaweg
Un i tur ta bon biní na Bo Bùs di Salú – un servisio di laboratorio nashonal ADC.
Si bo no por a yega Bo Bùs di Salú, semper bo ta Bon Bini na un di nos prekpostnan na Vredenberg, Sta. Rosa, Montaña, Palu Blanku, Barber, Schonegevelstraat, Pater Eeuwensweg, Roodeweg, Curacao Medical Center, Muizenberg i Rio Canario.
Tambe nos por pasa serka bo na kas; pa un sita: yama nos na 5275232 òf e-mail nos na info@adcnv.com.


text:
Oranjestad, Aruba - Juli 16, 2020.
DVG ta informa cu dos caso mas di Covid 19 Corona virus cu a keda constata.
Ta trata aki di un persona residente di Aruba y un turista, nan tur dos a wordo getest na Aeropuerto. Un di nan a bin di Rep. Dominicana via Miami y e otro persona a bin di Miami.
Ambos persona ta bon di salud y segun proceduranan di protocol nan tur dos a bay den isolacion. E total ta bira awor 5 caso activo di Covid 19 na Aruba. Por nota pues cu e systema di filters, screening di controlnan ta dunando resultado. Nos ta garando a virus prome cu e por drenta nos comunidad y sigui plama.
DVG ta desea e pashentnan un pronto recuperacion. Pa mas informacion tocante di update di casonan di Covid 19 y tur otro informacion, Tips y Protocol por bishita e website aki.


text:
1) Pa prepará e batata dushi
Ingredientenan:
- Batata dushi òf 2 mediano, kaská
- 1 kuchara di zeta di koko òf di oleifi
- Stroi poko salu mineral
- Stroi poko peper pretu
- Stroi kualke yerba aromátiko preferí
- Peterselie fresku pa stroi na final
2) Pa prepará e drèsin di silantro i yerba buena
Ingredientenan:
- 2 kùp di silantro fresku
- (½) kùp di yerba buena fresku
- (2-3) taki di siboyo largu
- (1)tenchi konofló
- (½) lamunchi òf sitrun primí
- (¼) kùp di awa
- (2 -3)kuchara di yògùrt plain
- (2)kuchara di stropi agave
- Salu i peper pretu na smak
Preparashon: Sende e fòrnu na 200 grado sensio;
Kòrta batata dushi na blòki chikí i pone nan den un kònchi;
Meskla tur ingredientenan ku e batata dushi den e kònchi;
Pone e batata dushinan riba un plancha ku papel di fòrnu i laga nan hòrna pa ± 35 minüt òf te ora nan bira moli i poko maron. Bòltu nan ora nan ta den fòrnu pa nan bira maron.
Pa traha e drèsin meskla tur kos den un blènder òf foodprocessor i ward’é den un bòter di glas sera hermétiko. E ta mantené bon pa 3 òf 4 dia den frishidèr. Por pone pida promèntè pika pa dun’e un toke di pika. Disfrutá na banda di kuminda òf ku e drèsin ariba!
Pa mas informashon por subi riba e link aki:
https://www.ifoam.bio/en/pgs-general-questions
Gianne Balentien 663-3878
2,848 Bia mirá, 2 Bia mirá awe


text:
No tabatin description di projecto, no tabatin garantia di banco, nada nada nada
Durante tratamento di caso Avestruz a bin dilanti e hecho cu Leoncita a wordo faboreci na un manera sin igual dor di Benny.
Mientras tur hende na Aruba mester pasa caminda di cruz pa cumpli cu DIP su condicionnan, y te hasta tin hende cu a perde tereno, pasobra no por a cumpli, den caso di Leoncita, e tabatin otro suerte.
Su influencia como promotora di AVP a dune entrada na oficina di Benny, pa cual e no a perde chens pa usa su influencia pa logra saca beneficio.
Fiscal a bisa cu Leoncita no tabata cumpli cu nada. No tabatin descripcion di projecto, no tabatin garantia di banco, no tabatin nada nada nada, pero esey no a stroba Benny di basha firma pa Leoncita.
Un caso unda te awe Benny kier nenga y hunga duro, pero tur su berdad a wordo exponi.
Fiscal a bisa: Kortom, iedereen wist hoe de vork in de steel zat. Daarnaast is er een aanvraag brief die op 29 december 2014 door Vinger werd ontvangen en ook dezelfde dag wordt geaccordeerd. Duidelijk is dat deze brieven niet voldoen aan de voorwaarden die in het beleid van de DIB staan. Er is geen beschrijving van het project, geen inzage in financiering, helemaal niets.
Pues, Leoncita no tabatin nada nada nada, pero Benny tabata basha firma.


text:
Hues: 6 aña prizon pa hóben ku no por a dominá su rabia
Willemstad – Rabia ta kos di dominá, asina hues a duna di konosé durante su veredikto. Hues a motivá su veredikto i a bisa ku e ta komprondé ku e akusado tabata hopi rabia i agitá, pa motibu ku a ranka su kadena for di su kurpa. Pero tabatin sufisiente tempu pa e rabia aki baha, pero e akusado a agredí su agresor i sigui persiguié i final los un tiru ku arma di kandela riba dje. Afortunadamente e víktima agresor no a haña heridá ku a kousa su morto. Esaki a pone ku hues a imponé un kastigu di 6 aña di prizon riba e akusado Humberto Michel (21) bou di preteksto ku su rabia a dura muchu largu i e tabatin hopi tempu pa el a hala atras i legumai e konfrontashon.
Kondena di 6 aña prizon korte a imponé riba e akusado Humberto ku a maltratá su kontrinkante, te na ora e kontrinkante a haña chèns di kore, Humberto a kre su tras. E kontrinkante a subi su skuter pa e hui, Humberto ta drenta outo su tras i trata di trap’é i finalmente basha bala riba dje ku resultado di un herido na su brasa. E echo ku e víktima a haña bala na su brasa no ta danki na Humberto, pero ta suerte ku e no ta pará dilanti hues pa asesinato. El a tira determiná i p’esei hues a haña intento di asesinato premeditá proba.
Hues a pone hopi énfasis riba e seriedat di e suseso i a bisa ku Humberto tabata hopi rabia pa motibu ku e su agresor a ranka su kadena for di dje, pero su rabia a dura muchu largu. Tabatin hopi tempu ku Humberto por a legumai e asuntu aki i kana bai.
Despues ku e víktima a ranka kadena, Humberto a kue su arma di kandela i maltratá e víktima ku esaki malamente. Ora ku e agresor a logra skapa for di gara di Humberto i subi su skuter bai, Humberto no a legumai, pero a drenta su outo i a bai tras di e agresor. El a trata di trapa e agresor ku su outo, pero e no ta logra i e ora ei el a kuminsá basha bala riba su agresor i un bala a alkanse na su brasa.
Hues ta di opinion ku meskos ku bala a alkansá e agresor na su brasa, e por a alkansá e víktima di tal manera ku e por a bèrdè su bida tambe.
Esaki ta motibu ku hues ta haña ku intento di asesinato premditá ta probá i a yega na un kondena. E demanda di fiskal tabata 8 aña di prizon i hues ta yega na un kondena di 6 aña pa motibu ku e víktima ta esun ku a kuminsá ku e problema.
E akusado tin dos siman pa e apelá e veredikto.
###
Polisial èkstra ordinario ta lòs tiru i pone ku ladron ta entregá
Willemstad – Un (polis ekstra ordinario) bewaker atento a tuma nota di un persona ku tabata kana den un forma sospechoso ku algun kos den su man. Ora ku e persona a tuma nota ku e bewaker o sea agente polisial èkstra ordinario tabatin bista riba dje, el a kuminsá kore. Esaki a pone ku e agente polisial èkstra ordinario a lòs un tiru i a pone ku e ladron a para. Akinan a bin haña e hòmber aki ku vários bòter di bebida. Pues e no a haña chèns pa e bebe nada di e loke ku el a hòrta.
E hòmber Tairon V. (35) a atmití su kulpabilidat ku el a hòrta den un restorant. Esaki a pone ku fiskal a pidi un kastigu di 6 luna kondishonal i un periodo di prueba di 3 aña i apesar ku no tin un rapòrt di reclassering fiskal ta pidi pa tòg hues imponé guia di reclassering.
Abogado pa manda e akusado Brasami, pa por sak’é for di e sirkuito di droga.
Hues a haña e echo probá, pero e no tin niun informashon di e akusado i di otro banda e ta haña e demanda suave, pero tòg aseptabel, pa motibu ku e akusado no tin karchi di kastigu (first offender) i a bai di akuerdo ku e demanda di fiskal.
###
Tres piskadó ta haña djùk ku 40 kilo di kokaina aden
Willemstad – Tres piskadó a trata di splika hues ku durante ku nan tabata piska, nan a haña dos djùk ta drif riba laman. Ora ku nan a kue e djùknan, nan a mira paki pretu den e djùk, pero no sa kiko nan tabata. E djùknan tabata pisá, pero no por a pensa ku ta droga. Esaki ta djùknan ku tin e boka ku ta sera ku tapa di skruf. Segun fiskal e piskadónan no tabatin ‘as’ pa piska ni tampoko djùk pa pone piska aden si nan logra piska. Fiskal no a kere nan historia i a pidi hues pa kondená kada un di e piskadónan ku nan edat ta varia di 26 aña pa 63 aña na 5 aña prizon kada un.
Korte a trata kaso di importashon di 47.680 gram (47 kilo 680 gram) kokaina ku Warda Kosta a interseptá riba laman ora ku e boto Maria tabata nabegá na Kosta di Kòrsou. E boto aki a keda señalá komo sospechoso, pa motibu ku riba radar di Warda Kosta a nota kontakto ku un otro boto. Esaki ta akshonnan kustumbrá ora ku ta trata di importashon di kokaina i esei ta motibu ku a manda un boto “superrib” pa wak kiko ta pasando. Na nan yegada a listra e boto i a haña dos “jerrycan” ku primeramente ta destiná pa líkido so, ku paki di koka aden.
Esaki ta motibu ku Ministerio Públiko a akusá e akusadonan Raul Wellman (26), Jonathan Damascus (26) i John Damascus (63) di importashon di algu mas ku 47 kiko di kokaina aki na Kòrsou. Banda di esei tin un akusashon mas di poseshon di arma di kandela mas munishon ku polis a haña durante un entrada hudisial na Kaya Balaster. E suseso aki a tuma lugá dia 12 di febrüari.
Den e prosèsverbal di Warda Kosta nan a duna di konosé ku ora ku nan tabata yegando, nan a mira kon Jonathan a tira linia na awa i hasi manera ta piska e ta piska. E personal di Warda Kosta a listra e boto i a bin haña dos djùk ku kokaina aden.
John ku ta kapitan di e boto a duna di konosé ku ora ku nan tabata piska nan a mira e djùk nan ta drif riba awa i nan a kue nan. El a mira ku Raul a habri e tapa i a bisa ku e ta mira algu pretu den e djùk. Pero na polis el a deklará otro. Einan John lo a deklará ku ora ku nan a kue e djùk, Raul a habri e tapa i a bisa ku tin kos bon den e djùk nan. Pero segun John, esei e no a bisa, ta polis a bisa e kos ei. Na hues Komisario el a bisa ku ora ku Raul a wak den e djùk, el a kanta bingo ora ku el a habri tapa di un di e djùk nan. El a agregá ku ta trata di kos bon. Ayera nan ta nenga e tipo di ekspreshonnan hasí.
E otro akusado a Raul a deklará ku ta riba laman nan a topa e djùknan aki ta drif i nan a kue nan i nan a ripará ku e djùknan ta pisa ora ku nan a hisa nan den boto i a tuma nota ku den e djùknan tabatin kos pretu.
E otro akusado Jonathan a splika ku e tabata malu, e tabata drumi so. E ta bisa ku el a lanta dor di motor di e boto di Warda Kosta i gritamentu di agentenan di Warda Kosta.
Despues di e interpretashon di e kokaina riba laman, polis a bai na kas di e piskadó nan i einan a haña un “alarmpistol”.
Fiskal den su rekisitorio a splika kon a yega na e droga aki i a splika ku Warda Kosta su radar a wak e boto i nan a manda un ‘superrib’ pa listra e boto. Durante listramentu nan ta haña droga tambe. Ta trata di un sirio ku ta konosí ku kontaktonan pa pasa droga a tuma lugá. Den e kaso di Maria, el a hasi uso di e ruta aki na vários okashon, pero no ku fiskal ta bisa ku ta droga nan a transportá e dianan enkuestion, pero ta remarkabel.
Fiskal ta haña e deklarashonnan di e akusadonan simplemente mentira fragante, nada no ta kuadra ku realidat i a pidi un kastigu di 5 aña prizon pa kada un. Veredikto ta 17 di yüni benidero.
###
Mayornan kara kara ku asesino di nan yunan Attaf i Randt
Willemstad – Por a sinti e tenshon i rabia ora ku asesinonan di Nikita Attaf i Shendrick Randt a drenta den sala di korte djarason 27 di mei. E akusado mayó ku por sierto ta esun ku a koperá ku hustisia i yuda solushoná e krímen pisa aki, mester a sinta riba un distansha ku e sobra otro 4 akusadonan ku tur ta kolombiano. Tin menasa hopi serio den direkshon e akusado mayó Nahum Heeren (25). E kuater otro akusadonan ta Jhoan Franco (28), Bledisson Garcia (23), Fabian Franco (21) i Rudolf Franco (23). E último kuater akusadonan aki tur ta kolombiano. Tin no ménos ku 7 akusashonnan ta varia tres pa shete akusashon pa e akusadonan, pa motibu ku no ta tur ta metí den tur e kasonan ku lo keda presentá den korte penal.
Tur e sinku akusadonan aki ta keda akusá di atrako dia 8 di febrüari na Schonegevelstraat, kaminda ku a bai ku hopi kos di balor, nan ta keda akusá di a bende tur e kosnan ku nan a hòrta ku ta kai bou di e akusashon labamentu di e loke ku nan a hòrta. Tur ta keda akusá di poseshon di arma di kandela tambe.
E akusadonan Nahum, Bledisson i Jhoan tin tambe dos atrako mas di kua un di nan dia 27 di yüli 2014 na un kas na San Sebastian i tambe atrako riba riba Nikta Attaf i Shendrick Randt.
E dos akusadonan Nahum i Jhoan ta keda akusá di e likidashon di e Attaf i Randt.
Fiskal a pidi pa suspendé e kaso pa motibu ku ainda tin mester di resultado di DNA di un arma ku a keda usá i tambe rapòrt di reclassering. Ayera abogadonan a pidi tambe rapòrt sikólogo i hues a bai di akuerdo ku esaki.
Esakinan ta e dokumentunan ku ainda mester pa trata e kaso i a stipulá e fecha 19 i 21 di ougùstùs benidero pa trata e kaso.
###
8 aña prizon kologá riba kabes di Naigel pa granat ku el a tira
Willemstad- Bou di menasa di Valentina alias Pin, Naigel a Obispu (25) a trai granat riba kas di kontrinkante di Pin. Fiskal despues di un rekisitorio ampliamente motivá a yega na un demanda di 8 aña di prizon pa e akusado Naigel
Naigel ta keda akusá ku el a tira un granat na un kas den Kaya Yeye riba Ser’i Mahuma. Naigel a bisa ku el a tira e opheto eksplosivo riba petishon di Valentina alias Pin, kende ta sintando 20 aña i 9 luna di prizon.
Valentina na vários okashon a atentá kontra di e kas na Kaya Yeye, kaminda su enemigu ta biba. Pasobra “pa falta” di e enemigu aki el a mata Gecho riba Rooseveltweg, miéntras e ta tras di trali pa 20 aña for di 2013, e enemigu si a haña libertat den korte. Valentina a yega di sekuestrá ruman muhé di e enemigu aki na Kaya Yeye i vários biaha a pasa basha bala riba e kas, keriendo ku su enemigu lo ta den e kas.
Naigel a bisa ku Valentina a pone preshon riba dje pa bai tira handgranaat dia 15 òktober 2014. Valentina ta sa ku tabatin handgranaat i ku esaki pa tira riba prison i saka Valentina.
Naigel a bisa ku el a keda yamá dor di Valentina alias Pin ku a pidié pa hasi un trabou i p’esei e lo a duna e akusado 5000 florin. Pero segun e akusado e tabatin debe serka Valentina i mester a hasi algu pa Valentina. Pasobra na 2012 tata di Valentina a traha un deklarashon ku e akusado ta traha p’e tata di Valentina, pero no ta bèrdat.
Dia 15 òktober 2014 Valentina a yam’é i bisé ku e tin un handgranaat i pa tir’é riba e kas na Kaya Yeye. Shurendi Sambo a dun’é e handgranaat. Nan a bai e kas na Kaya Yeye, i a pone e “bòm” gewon riba stupi i no a tir’é.
Despues Valentina a yam’é puntr’é kiko a pasa i el a bisa Valentina ku e no ta hende dje kosnan ei. Valentina a bis’é si e no tir’é na Kaya Yeye, lo tir’é na su kas. P’esei Naigel a bai i tira e granat.
Polisnan a deklará ku durante interogashon e akusado a kuminsá yora, i a bisa ku e ta lamentá loke a pasa.
Tambe e akusado a deklará ku Pin a ofresé outo nobo i 16000 florin si e aseptá kulpa di e akusado ku tabatin e handgranaat nan den su poder.
Ayera Naigel a tende un demanda di 8 aña den su kontra. Aki tres siman tin veredikto.


text:
Cu grato placer Garage Cordia Aruba a entrega varios vehiculo na Cuerpo Policial Aruba (KPA). Nan a entrega dos bus pa transporta grupo grandi di personanan, un auto SUV marca Toyota modelo RAV4 Hybrid pa gasta menos gasolin, un Pickup Toyota Landcruiser pa lastra e Boto di Polis y dos Toyota Yaris. Danilo Werleman, CEO di Garage Cordia Aruba, a sigura di ta masha orguyoso cu husticia y Gobierno a bolbe mustra nan confiansa di semper den autonan di e marca Toyota. Nan ta conoci pa autonan duradero y hopi gusta y ta spera cu por uzanan pa hopi aña mas y cu hopi placer.
Di parti di Cuerpo Policial, Errol Zebeda a comenta cu nan a pidi diferente compania pa haci un oferta. A analisa e ofertanan aki y finalmente a scoge diferente auto pa uza den Cuerpo Policial. Tin dos bus Toyota Coaster cu Scol di Polis ta uza pa transporta e aspirantenan y si ta necesario, na momento di accion, tambe nan por transporta personal cu e busnan. Tin un pickup Toyota Landcruiser pa Maritiem Politie. Ta trata aki di un pickup fuerte cu por lastra boto. Tambe a busca un Toyota RAV4 cu ta pa e departamento forensico di Polis, pa ora algo pasa na un luga pa nan por yega eynan y haci trabao di investigacion. Tambe tin dos Toyota Yaris chikito cu ta pa entre otro e bode, cu ta bay diferente warda y oficina di Gobierno pa busca post y material. Tambe tin un auto pa magazijn, cu ta percura pa departamentonan haya nan diferente materialnan.
Frank Dennert, COO di Garage Cordia Aruba a conta cu for di aña pasa a cuminsa cu un destaho publico y despues di esaki nan a compara e autonan y scoge riba tur e dealernan cua auto pa cua departamento. Cuerpo Policial a scoge for di Garage Cordia Aruba pa nan haya diferente auto, manera ya menciona, cual ta un mescla di auto cu nan tin mester pa nan por lease pa cuater aña. Den e leasenan tambe ta pone nan exigencianan, stickering, cierto tint, depende di e funcion y Garage Cordia Aruba a pone den un pakete. Tur esey ta bin extra depende di e rekisitonan cu Cuerpo Policial tin mester pa e autonan.
Garage Cordia Aruba tin su garage y bodyshop, pa instala tur cos hunto den un solo pakete cu na momento di entrega di e autonan, nan tin tur cos inclui. Den pasado Garage Cordia Aruba y Cuerpo Policial a traha caba entregando autonan di bon calidad cu ainda nos por mira ta core riba caminda. Esaki ta un muestra di durabilidad y e confiansa cu tin entre e partnernan aki.
Awo cu e adkisicion di e flota nobo di auto pa Cuerpo Policial, a keda demostra cu Garage Cordia tin autonan di calidad haciendo cu e confianza ta mas grandi cu nunca.


text:
Un biblioteka òf libreria (na griego: BιBλιoθnkn bibliotèkè, "lugá pa warda buki") ta un kolekshon di buki, dokumento, fuente literario, rekurso òf material útil pa uso komun; organisá i mantené pa un instituto privá òf públiko. Biblioteka por ta nifiká tambe e lugá òf espasio kaminda ta warda e kolekshon aki. Den un biblioteka mayoria bia tin un espasio tambe pa sinta studia.
E kolekshonnan den un biblioteka ta wòrdu usá pa personanan ku no tin e moda pa kumpra nan mes kolekshonnan, pero ku si mester di esakinan pa studia òf pa hasi kualke investigashon. Tin bia tambe bo ta haña den un biblioteka kolekshonnan antiguo òf ku un balor asina haltu ku no por haña esakinan pa kumpra. Banda di esaki por haña tambe yudansa serka un bibliotekario, kual ta un eksperto den buska, organisá i interpretá informashon.
Awendia bibliotekanan ta manera un mangasina di konosementu i un punto di akseso pa imprenta, oudio i materialnan visual den tur tipo di format. Bibliotekanan tambe ta fasilitá e públiko ku akseso na fuentenan elektróniko i Internèt.


text:
Oranjestad- Rotaract Club of Aruba ta organisando su proyecto anual di ‘Back to School’ desde e inicio di e club na 1991. Tur aña miembro y boluntarionan di Rotaract ta colecta articulonan di scol durante un periodo di paar di weekend. Tur articulo colecta ta wordo parti na varios muchanan di famia cu menos recurso pa asina percura cu nan tambe ta cuminsa un aña escolar bon prepara. Durante e mainta di 12 di augustus, miembro y boluntarionan a pasa busca 39 mucha den diferente districto pa asina pasa un mainta placentero na Neptali Park y unda nan a ricibi nan tas di scol yena cu tur loke nan lo mester.
E proyecto ta enfoca pa ofrece e muchanan un dia educativo pero tambe recreativo hunto cu miembro y boluntarionan di Rotaract. E aña aki a tene un actividad di obra di man cu ta enfoca riba “recycling.” Bou guia di artista local Romelinda Maldonado, e muchanan entre 4 y 12 aña di edad por a traha un ‘wind chime’, ‘bird feeder’ of pochi mata for di materialnan recycla. Alabes, e muchanan tabata por a hunga y pasa un mainta ameno den Dino Jump. Y sigur no por lubida e gran ‘Dance-off’ cu tabata tin!
Un parti grandi di e proyecto aki ta e gran trabou di e miembro y boluntarionan cu a colecta y prepara mas e 46 tasnan pa e muchanan. Cada mucha presente a ricibi un tas yena cu articulonan pa scol y tambe short, uniform y keds pa nan cuminsa nan aña escolar exitoso.
Adicionalmente, cu e donacion ricibi di e clientenan di Dyon Center y nos sponsors, Rotaract a logra traha 54 pakete extra cu a wordo reparti bou di otro muchanan den necesidad. Den e tasnan aki tambe tin articulonan di scol pa asegura un bon comienso di e aña escolar.
Rotaract Club of Aruba kier gradici tur miembro, boluntario y sponsor cu a aporta na e proyecto aki. Un danki ta bay na tur cliente di Dyon Center cu a yuda aporta e proyecto aki. No por lubida pa gradici Compra N.V. cu a yuda nos cu nan famoso weganan y Dino Jump. Rotaract Club of Aruba kier gradici Kiwanis Aruba pa e gran coperacion ricibi y facilidad cu nan a pone disponibel pa nos e dia aki. Un danki tambe na Jack’s Cafe cu a prepara un dushi desayuno pa e muchanan e mainta aki y tambe na Dominos cu a sponsor e lunch. Nos kier a gradici Zyon cu a bini y duna un presentacion pa e muchanan cu a disfruta di esaki y canta hunto cune. Alaves un danki na MIGÉ Music Entertainment cu a provide entertainment y sound pa e evento.
Un danki special na Rotary Club of Aruba; Compra; Disney Recreation; Domino’s; Dyon Center; Fantastic Gardens; Guardian Group; Jolley Holding (De Wit/ Van Dorp); Manrique Capriles; My Computer; Neptali Park; PwC Aruba; Romar Trading; y Superfood pa nan contribucion y ayudo pa hasi e proyecto aki un bes mas un exito!


text:
Aruba CBD ta rond di mundo na 12 pais pero na Aruba como yiu di tera gobierno te ainda no kier duna e permiso pero si ta permiti producto di merca drenta aruba siendo cu Aruba CBD ta ser traha na hulanda. Si duna oportunidad na Aruba CBD pa eherce na Aruba, por wak kico tur por haci pa yuda crece e economia na Aruba. John Arends di Aruba CBD a pidi un permiso y te ainda no a haya contesta. El a cumpra e productonan caba y mester a bende nan na otro pais pasobra ta tardando demasiado tempo. Den combersacion cu Arends, el a splica cu e kier a pidi permiso pa e bini cu un co-op. Via di esaki e lo a ofrece 14 mil shares riba mercado local unda cada share lo a costa 3500 florin. Tur esaki lo a trece hunto un capital di 14 miyon florin, cu ta bay inverti aki na Aruba mes.Den e compania aki 51% mester keda den man di Arubianonan. Pero tanto Gobierno como Departamento di Asuntonan Economico a nenga pa e bini cu un compania asina pasobra e por crea money laundering y Banco Central no por haci su control debidamente. Awo, Arends ta bisa, ta neng’e di crea e compania di e forma aki unda placa ta keda circula economia local, pero si ta permiti un compania Canades si pa opera di e mesun forma, pero na Aruba. Aruba CBD ta un compania cu ta opera internacionalmente, na 12 pais. Nan tin facilidad di cultivo na Croacia, Spaña, Romania y Hulanda. For di e cultivonan ey ta saca diferente tipo di extracto pa creacion di e productonan di CBD. Hulanda por ehempel no ta acepta producto cu e extracto di mas puro, pa cualnan ta manda esey Hulanda y laga nan mes procesa esaki na e nivel di loke nan ta permiti.Rond mundo a keda comproba cu suplementonan di CBD a baha gastonan den sector publico. “Pero aki na Aruba ta parce cu kier boicotea e industria di CBD. Nos ta bay keda bringa pa e bira pa bin cu un compania Co-Op. E industria aki mester ta pertenece na Arubianonan,” John Arends a splica. Por comunica cu Arends via Facebook, su website of na whattsapp: 00-447490392604 of subi e website: https://www.arubacbd.co.uk/…Tin un situacion inhusto aworaki na Aruba. Tin compania local cu a pidi permiso pa cultiva Cannabis y a bende cu compania di afo caba. John Arends di Aruba CBD a pidi un permiso y te ainda no a haya contesta. El a cumpra e productonan caba y mester a bende nan na otro pais pasobra ta tardando demasiado tempo.Den combersacion cu Arends, el a splica cu e kier a pidi permiso pa e bini cu un co-op. Via di esaki e lo a ofrece 14 mil shares riba mercado local unda cada share lo a costa 3500 florin. Tur esaki lo a trece hunto un capital di 14 miyon florin, cu ta bay inverti aki na Aruba mes.Den e compania aki 51% mester keda den man di Arubianonan. Pero tanto Gobierno como Departamento di Asuntonan Economico a nenga pa e bini cu un compania asina pasobra e por crea money laundering y Banco Central no por haci su control debidamente. Awo, Arends ta bisa, ta neng’e di crea e compania di e forma aki unda placa ta keda circula economia local, pero si ta permiti un compania Canades si pa opera di e mesun forma, pero na Aruba.Aruba CBD ta un compania cu ta opera internacionalmente, na 12 pais. Nan tin facilidad di cultivo na Croacia, Spaña, Romania y Hulanda. For di e cultivonan ey ta saca diferente tipo di extracto pa creacion di e productonan di CBD. Hulanda por ehempel no ta acepta producto cu e extracto di mas puro, pa cualnan ta manda esey Hulanda y laga nan mes procesa esaki na e nivel di loke nan ta permiti. Rond mundo a keda comproba cu suplementonan di CBD a baha gastonan den sector publico. “Pero aki na Aruba ta parce cu kier boicotea e industria di CBD. Nos ta bay keda bringa pa e bira pa bin cu un compania Co-Op. E industria aki mester ta pertenece na Arubianonan,” John Arends a splica.Por comunica cu Arends via Facebook, su website of na whattsapp: 00-447490392604.Tin un situacion inhusto aworaki na Aruba. Tin compania local cu a pidi permiso pa cultiva Cannabis y a bende cu compania di afo caba. John Arends di Aruba CBD a pidi un permiso y te ainda no a haya contesta. El a cumpra e productonan caba y mester a bende nan na otro pais pasobra ta tardando demasiado tempo. Den combersacion cu Arends, el a splica cu e kier a pidi permiso pa e bini cu un co-op. Via di esaki e lo a ofrece 14 mil shares riba mercado local unda cada share lo a costa 3500 florin. Tur esaki lo a trece hunto un capital di 14 miyon florin, cu ta bay inverti aki na Aruba mes. Den e compania aki 51% mester keda den man di Arubianonan. Pero tanto Gobierno como Departamento di Asuntonan Economico a nenga pa e bini cu un compania asina pasobra e por crea money laundering y Banco Central no por haci su control debidamente. Awo, Arends ta bisa, ta neng’e di crea e compania di e forma aki unda placa ta keda circula economia local, pero si ta permiti un compania Canades si pa opera di e mesun forma, pero na Aruba. Aruba CBD ta un compania cu ta opera internacionalmente, na 12 pais. Nan tin facilidad di cultivo na Croacia, Spaña, Romania y Hulanda. For di e cultivonan ey ta saca diferente tipo di extracto pa creacion di e productonan di CBD. Hulanda por ehempel no ta acepta producto cu e extracto di mas puro, pa cualnan ta manda esey Hulanda y laga nan mes procesa esaki na e nivel di loke nan ta permiti.Rond mundo a keda comproba cu suplementonan di CBD a baha gastonan den sector publico. “Pero aki na Aruba ta parce cu kier boicotea e industria di CBD. Nos ta bay keda bringa pa e bira pa bin cu un compania Co-Op. E industria aki mester ta pertenece na Arubianonan,” John Arends a splica.Por comunica cu Arends via Facebook, su website of na whattsapp: 00-447490392604.
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Entrevista
Te ainda no kier duna permiso Aruba CBD pa eherce akinan y yuda economia crece
18/05/202118/05/2021


text: Diahuebs anochi patruya di Oranjestad a duna chauffeur di un nissan march señal pa para pero esaki a nenga di para pa polis. A start un persecusion den Ranchostraat cu a bin termina den Avenida Alo Tromp. Chauffeur di otro persona aden a cuminsa core na pia, polisnan na pia a core tras di e sospechoso asina a pone man riba un di e sospechosonan. Transport di cea a presenta y a bay cu e detenido warda. A notifica trafico pa presenta pa haci nan investigacion debi cu e march a dal den algun vehiculo.


text:
Dr. Vis ta splica cu e fundacion ta tuma parti di e plataforma di promocion di salud. E ta plataforma di aruba cu tin tur e stakeholders di gezondheidszorg ta bin hunto. E fundacion tabata gericht riba organisa e zorg pa pashenten pa diabetico miho posibel.
E tabata mas pa regel cua remedi, infrastructura awor aki e enfoke a bay mas riba educacion. “Naturalmente aki na Aruba, aki bo ta haya tur e mogelijkheden pa behandeling y e zorg ta bon organisa awo.”
E ta dificil pa haya pashent pa motibo cu nan no kier papia over di e malesa. E ta un taboo pa hende. Nan no gusta pa hende sa cu nan tin un malesa. Ora e pashent mes tende cu e tin un malesa ta mester ta duidelijk paso e ta pensa e no ta malo.
Dr. Vis ta splica paso tin diferente cu ta representa un area di diabetes pero advies over di dje. Sinembargo dr. Vis ta bisa cu porta e pashentnan lo kier algo mas activo. Un ehempel cu el a duna ta yuda nan pa bay gym ‘algo mas practico’.
Antes mester a zorg pa tin e remedinan manera insuline. No tabata tin nada di esey bo regula. E fundacion ta tene bista si tur cos ta bon regla. dr. Anaya pa motibo cu tabata internista ta ta cay bou malesa endrocrinologico, malesa di e ‘hormoonstelsel’.
Eta cay bou zorg di internistanan hopi biaha. Nan ta specilaisa di esey pero na Aruba nos no tin un specialista endrocrinologico. Pero internista ta esun cu ta cay diabetes zorg cu ta mas complica.
Awendia tin e mala suerte di biba den un epoca cu estilo di bida ta pasa den cambio. Hende ta haci menos movecion, e cuminda no ta adecuado por ehemepel hopi caloria cu menos balor nutritivo pero e ta aclara cu no ta na Aruba so sino mundo henter.
El a finalisa e entrevista cu e tin multifactor cu ta mas e combinacion di movemento y genetico y balansa di dia pero no cu cuminda dushi pero ban bisa e cantidad cu persona ta come y e cuminda sea hopi carbohidratos manera aroz, pasta, hariña etc.


text: Diadomingo mainta a drenta informe di un accidente cu hende herida na un cruzada pariba di ex-Morgan’s Island, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente entre dos auto riba un crusada cu borchi di trafico unda un e taxi TX104 no a duna preferencia. E impacto a causa cu e taxi a kentel. E chauffeur taxista ta paciente cu ta sufri di curason. E forma cu el a keda benta den e taxi a pone cu un hende a logra drenta pa yud’e mientras yudansa tabata na caminda. Polis a nota cu lo ta complica pa saca e victima y a solicita presencia di e ekipo di rescate di bombero. Paramediconan di ambulance a yega tambe y a atende cu e dos muchanan levemente herida y e chauffeur di e auto Getz. Ora cu ekipo di rescate a yega a logra saca e señora bao supervision di e rescatistanan di bombero. E señora tabata na tino pero por a mira si cu e tabata tin man na su curason. Polis di trafico a presenta pa haci investigacion.


text:
GINEBRA – Mientras cu e investigacion riba e explosion di cohete manda pa Rusia den parti oost di Polonia ta sigui, no tin indicacion cu esaki tabata un lansamento specifico dirigi riba Polonia. Asina e secretario general di NATO Stoltenberg a bisa awe. Ademas no tin prueba cu Rusia tin intencion specifico di ataca paisnan miembro di NATO. Pa regla ora cu un pais miembro wordo ataca, e otronan por y lo bringa y yuda e paise y. Pesey tabatin miedo ora cu e cohete a alcansa Polonia, pone e gobierno bay den reunion di crisis.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
ORANJESTAD,Aruba
Departamento di Cultura Aruba conhuntamente cu e Comision di Seyo Nacional di Artesania Aruba ta invita artesanonan pa haci entrega di tur material nobo cu NO tin Seyo Nacional ainda. Dia 28 di februari 2020 lo tuma luga nos prome evaluacion pa e aña aki, caminda e Comision ta bini hunto pa pasa riba tur e criterianan necesario pa e producto bini na remarca pa e Seyo Nacional di Aruba.
Ta haci un yamada na e artesanonan pa entrega tur nan producto nobo pa mas tarda dia 26 di februari 2020 prome cu merdia.
E proceso di aplicacion ta tuma luga na Departamento di Cultura Aruba na Horizonte Building na L.G. Smith Blvd. # 134 (Prome Piso). Pa esaki mester * yena e formulario di aplicacion, * mester trece un identificacion valido, * un pasfoto, * como tambe un comprobante di adres.
Pa mas informacion tocante e Seyo Nacional di Artesania y tambe tocante e proceso di aplicacion por fabor tuma contacto cu nos via telefon 582-2185.
Criterianan pa bini na remarca di un Seyo Nacional di Aruba ta:
- Mester ta traha na man. (No cu machine, pero cu herment manual senciyo)
- Autentico, Diseño Original.
- Consistencia den (re-) produccion di diseño y modelo.
- Grado di experticio (tradicional) den trahamento di e producto.
- E producto mester ta traha na Aruba.
- Grado di uzo di material local.
- Grado cu e producto ta refleha tecnicanan di artesania tradicional.
“Artesania ta e ehempel bibo di un homber y un muhe cu balor y habilidad, capaz di uni un gran variedad di expresion y recoge e sentimento di un pueblo pa medio di nan ofishi”.
Artesania ta un arte caminda cu creativdad den forma di e arte y cultura ta haya bida. Ban sigui enrikece y contribui na nos productonan artesanal local.
Ta danki na nos artesanonan cu mas y mas nos tin obranan artistico local.
Cultura nos mester bib’e.


text:
E profesional den relacionnan internacional di 27 aña y ex-Miss Earth Water, a supera e otro candidatanan pa conkista e titulo di Miss Colombia 2021. Valeria Ayos di Cartagena a keda corona ayera nochi den un final briyante na Chamorro City Hall na Bogota. Valeria ta bay representa su pais na Miss Universe na Eilat, Israel na december. E ex-Miss Mundo Colombia y Reina Hispanoamericana 2013, María Alejandra López cu a representa Risaralda a haya e puesto di Prome Finalista, y Franselys Santoya di Bolivar a termina como Segunda Finalista.
Valeria Ayos ta un cara familiar den e mundo di certamen di beyesa. El a representa Colombia den e concurso di Miss Earth 2018 na Filipina y gana e titilo di Miss Earth Water. E tabata pa representa San Andres den e certamen di Miss Universe Colombia 2020, pero e mester a retira di e concurso despues di a test positivo pa Covid-19. Te cu awo Colombia a gana dos biaha, esta na 1958 cu Luz Marina Zulaga y 2014 Paulina Vega.
E paisnan cu mas ganadornan di e titulo di Miss Universe ta na prome luga USA cu un total di 8 victoria, sigui pa Venezuela na di dos luga cu 7 titulo, mientras Puerto Rico ta na di tres luga cu 5 corona. Cu un victoria na Miss Universe 2018, Filipina a ocupa e di cuater luga cu 4 titulo riba Suecia cu tin 3 titulo universal.


text:
Djadomingo dia 12 Januari 2020 na parke himno bandera aya na barber tabatin apertura di Karnaval di Banda Bou i tambe nokout di domino
Djadomingo dia 12 Januari 2020 na parke himno bandera aya na barber tabatin apertura di Karnaval di Banda Bou i tambe nokout di domino. Sr. Melvin di banda bou a dirigi e weganan ku a kuminsa 14.00 i termina den oranan lat di atardi.
Ganador apsoluto a resulta e ekipo di Kibrahacha i nan a risibi 3 kaha Amstel Bright, dos boter white label, na di dos puesto Gardineros ku a bai ku dos kaha di Amstel Bright i un boter white label i na i Isla a sali na di tres ku un kaha serbes ku biña i juice di Coca Cola. Un danki na Nina ku Minerva ku a soru pa entrega di premio na respektivo ganadornan.


text:
E presidente Joe Biden a bisa cu ta spera cu Merca pronto por vacuna 1.5 miyon di persona pa dia. El a bisa cu Merca por supera e obhetivo inicial di vacuna durante tres siman.
“Mi ta sigur cu pa e siguiente 3 siman nos lo ta den condicion di vacuna persona na un miyon of mas pa dia”, el a bisa cu e periodista den sala, aclarando cu e ta referi na 100 miyon di dosis, no necesariamente 100 miyon di persona, ya cu algun vacuna ta rekeri mas cu un inyeccion.
Biden a bisa cu e factor clave pa aumenta e vacuna ta pa tin suficiente vacuna, tin suficiente syringe y otro ekipo necesario. Tambe pa tin suficiente hende pa administra esaki.
El a bisa cu su administracion ta trahando pa produci vacuna adicional, persona cu por haci e trabou. Despues di e sesion informativo di Biden, un trahado di White House a bisa cu e objetivo di administracion ta pa 100 miyon di inyeccion di vacuna na e prome 100 dia di su cargo.


text:
Comite Olimpico Arubano a reuni cu Minister Dangui Oduber
Comite Olimpico Arubano a reuni cu Su Excelencia Minister di Salubridad, Turismo y Deporte, Dangui Oduber.
Awe diamars atardi tabata un dia grandi pa Comite Olimpico Arubano mirando e hecho cu COA a haya a oportunidad di reuni cu Minister di Deporte, Sr. Dangui Oduber riba e ultimo desaroyo rond di nos atletanan local y e deporte di Aruba engeneral. Tanto Presidente di COA, Sr. Roy Mezas Secretaria General di COA, Sra. Nicole Hoevertsz, y segundo Secretario General, Sr. Menno Vinck, tabata masha satisfecho con e reunion cu Minister Oduber a transcuri.
E dirigentenan di COA a comparti informacion tocante varios tema cu ta di interes pa e Minister. Preparacion di e atletanan pa Weganan deportivo naturalmente a haya amplio atencion, pero tambe e forma con COA ta selecta atletanan, e obhetivonan cu ta desea di logra pa cada edicion di e Weganan na cua lo participa y tambe e desaroyo riba termino mas largo cu ya caba ta den pleno ehecucion.
E necesidad di por conta cu e financiamento necesario pa yuda e atletanan den nan preparacion ta un otro tema cu COA ta duna hopi atencion y ta hasi tambe cu mester implementa un plan di mercadeo pa deporte. Un sede propio, adecuado y representativo pa COA y – preferiblemente – tur su Federacionnan miembro lo bira un punto cu lo analisa den futuro encuentronan, den un firme intento di hasi esaki factible.
Pa logra exito den deporte ta importante pa e instancianan traha den harmonia cu otro y esey ta loke tanto Minister Dangui Oduber como COA ta desea. A palabra di mantene e linea di comunicacion habri, reuniendo y discutiendo temanan di interes pa deporte regularmente.
Presidente di COA, Roy Mezas, a gradici Minister Oduber pa e encuentro positivo, cu sigur ta pone un base constructivo pa futuro.


text:
Grecia a bisa cu lo habri nan servicio pa turismo pa dia 15 di mei, ora cu lanta e prohibicion di baiah entre diferente region di e pais.
Prome minister Kyriakos Mitsotakis a haci anuncio na un discurso via television y el a agrega cu restuarant y luganan cu por habri nan area na aire liber for di 3 di mei. E restriccion a bin na cuminsamento di november cu lo permanece despues di 2 mei.
“Nos obhetivo ta pa tin un pascua sigur y un zomer liber, pero un por daña pa otro. Pa e motibo aki no mester biaha durante dianan fi fiesta. Atenas y otro ciudad ainda tin hopi caso di Covid-19. E movecion ta pone riesgo di propaga e virus tur caminda”, Mitsotakis a bisa.
A pesar di medida, Grecia a lucha pa contene un brote na caso cu a cuminsa fin di january, y e cifra di mortalidad ta mantece ariba di e promedio di Union Europeo.
E number di morto a yega na un 7713. E turismo ta un industria clave pa economia di Grecia, ingreso pa biaha e reduci pa mas di 75% for di 2019, pasando mas di 18.200 miyon di euro pa 4.300 miyon di euro.
Grecia a kita restriccion di cuarentena pa esnan cu ta biaha for di Merca, Inglatera, Emiratos Arabes Unidos, Serbia, Israel, Islancia, Liechtenstein, Noruega y Suiza cu no ta pertenece di UE cu ta parti di un pacto di biahe Europeo. E biahe di e pais no ta suheto na un rekisito di cuarentena di shete dia.


text:
Rumor: Minister di Salubridat Públiko, Dorothy Janga, a desmentí rumornan di baha komo minister. CMC, ta birando un problema polítiko pa MFK.
Otrobanda—23 di Novèmber próksimo, Curaçao medical Center ta presentá nan kuenta anual. No ta konfirmá si ta trata di 2020 so òf ta inkluí 2021 tambe aden, kual último ainda ta den ouditorio. Pero riba e dia en kestion, gerensha di e instituto ta tene un rueda di prensa.
Esaki ta lokual por konkluí for di un invitashon di prensa emití pa CMC, indikando un posibilidat di presentashon di sifras, òf aló ménos interpretashon di esakinan. Kontrali na lokual tin na spekulashon, e situashon di likides penoso na CMC no tin nada di haber ku empleadonan, salario ni tampoko gerensha. Indikadónan di resultadonan finansiero a konkluí ku kostonan di interes haltu, debí nan fiansa haltu pa finalisá konstrukshon di e hospital i su transishon ta simplemente impagabel pa CMC. Kuenta Anual 2020, no ta nada bon. Si CMC su organisashon no tin kapasidat di kambio, e instituto simplemente ta bai bankarota, asina e promé kota di repago riba su fiansa (hür)m bati na porta.
Promé ku e kuentanan anual a finalisá, tabatin atakenan dirigí riba gerensha di CMC. E atakenan, a neglishá un rapòrt di SOAB anterior, riba e kambionan, kual rapòrt awor a bin risibi sosten den e kuentanan anual. Pa por skapa CMC di bankarota, SVB mester oumentá su pagonan mediante e presupuesto di kuido. Esei ta nifiká, oumento di prima di kada trahadó na Kòrsou. Un desishon ku na e momentonan aki niun gobièrnu no ta dispuesto na tuma.
Konsekuentemente pa por kuminsá paga e tarifanan nobo, SVB mester kobra mas tantu sèn na e sektor laboral òf tin un di dos opshon, mihó kòntròl di kosto. Den un rapòrt trahá, pa un Grupo di Trabou kual rapòrt tambe a keda neglishá, tin tur detaye kon pa manehá un mihó kòntròl riba kosto den kuido médiko na Kòrsou. De fakto, den pasado SVB a risibi un karta for di Ministerio di Salubridat, e tempu ei manehá pa eks minister Camelia Romer. Den e karta menshoná, SVB a risibi e órden pa kuminsá ehekutá kontenido di e rapòrt pa por logra kòrta kosto den kuido médiko na 80 mion florin. Despues ku minister Camelia Romer a baha, e siguiente ministernan no a atendé e problemátika.
Un di dos problema den kuido médiko ta e pagamentu di e kontribushon nashonal na SVB. Anual ta bai entre 200 pa 300 mion pa “yuda” SVB ehekutá pago den kuido médiko debí na nesesidat pa finansiamentu di likides na SVB. Pa por kompará, ta trata di 2.1 bion florin a bai pa yuda SVB kubri gastu durante último 9 aña. E peso di SVB, a afektá presupuesto nashonal di Kòrsou, lagando poko espasio atras pa finansiá kostonan den desaroyo sosial, enseñansa, formashon i infrastruktura. E finansiamentu èkstra di SVB, ta e problema makro ekonómiko mas grandi pa solushoná na Kòrsou.
Na Mei último, den un desishon intermediario di Korte Sivil, CMC tabata por a kuminsá mira horizonte pa inisiá un proseso di oumento den su tarifanan di kuido. Un oumento den tarifa ta nifiká mas entrada pa CMC i mas likides pa kubri gastu. Entretantu, Gobièrnu di Kòrsou tin den su man un rapòrt di e Instituto Nashonal di Kuido, NZa. Unu di e desepshonnan ku gerensha di CMC ta konfrontando ta e negligensha di e Instituto Nashonal di Kuido Na Hulanda, pa rekalkulá tarifa na CMC. Na 2021, momento a opta pa permití entrada di NZA na CMC, gerensha na CMC a pensa esaki lo ta na benefisio di e hospital nashonal. Ku e pensamentu aki, NZA ta sali fo’i punto di bista ku CMC mester sigui kobra for di e presupuesto di kuido konforme alokashon.
Pa por konkluí, e kuenta anual 2020 finalmente ta menshoná diferente punto adishonal, aparte di e kosto di kapital haltu. Sifranan menshoná riba e presupuesto di kuido tambe ta e problema. Konforme konseho di SOAB. SVB mester a kubri 75 mion florin for di 2020 kompará ku Sehos. Sehos a risibi na 2018, 155 mion florin na entrada di SVB, 135 mion for di presupuesto di kuido, 14 mion pa spesialistanan den servisio, 3 mion pa poliklínika i 3 mion adishonal pa asistentenan médiko. E sifranan aki ta indiká alabes ku CMC mester ta risibiendo 229 mion florin for di SVB, esta e 74 mion prekalkula via dje rapòrt di SOAB i 155 mion ku Sehos tabata risibi na 2018. CMC ta risibiendo, 202 mion florin anual lokual ta 27 mion florin ménos.


text:
Comunicado di prensa | Raad van Comissarissen van de RDA N.V.
Raad van Commissarissen van de
RDA N.V.
Caja Dick Cooper 11
San Nicolas, Aruba
Comunicado di Prensa
Oranjestad, 22 augustus 2019
Pa medio di e comunicado aki Raad van Commissarissen ta desea di aclarea cu RvC independientemente y riba propio iniciativa a scoge pa acerca abogado mr. Hendrik Croes pa asisti RvC den e negociacionnan cu Citgo Aruba Holding en vista cu mr. Hendrik Croes tin mas di 25 aña di experiencia cu e refineria despues di a representa Coastal, El Paso y Valero como nan abogado. En vista di e situacion delicado cu e futuro di e refineria ta aden, RvC a haña hopi importante pa busca e miho asistencia huridico posibel .
Ir. Richard G. Eman
(President Commissaris RvC)


text:
Sr. Lito Lacle, vocero di KPA ta bisa cu cada tres dia, minister di asunto social, minister di husticia y minister di salud ta cambia e ministeriele regeling, esaki ta un orden cu KPA tin cu cumpli cune.
Te ainda tur regla ta mescos caminda medida ta pa evita aglomeracion, mantene distancia social, no para mas cu tres persona hunto den un luga, evita bishita den cas.
Sinembargo e ta bisa cu cada persona por intepreta esaki na nan manera. Nan ta haya e medidanan aki y mester keda controla, conhuntamente cu otro stakeholders pa tene nan mes na esaki.
Cuerpo policial a tene reunion cu tur 10 partido pa asina nan splica e reglanan aki y pa tin tur cos mas duidelijk pa nan por adapta y traha cu esaki. Nan ta keda in contacto cu cualkier pregunta cu nan kier haci of con mester traha cu e ministeriele regeling.
Si di parti di KPA, nan detecta algo, manera un bishita na cas cu mas hende, of no ta cumpli cu regla, mesora nan ta tuma contacto cu nan pa asina e partido politico por papia cu e persona cu no ta cumpliendo, esey tambe ta a base di prueba manera video of cualkier potret cu ta yega na KPA.
Sr. Lacle ta bisa cu falta di medida y regla por ta castigabel, y no solamente e ta trece consecuencia pero e ta pa preveni cu mas contagio di covid-19 den comunidad, y KPA tin cu tene nan mes na locual e mandatario a pone den e ministeriele regeling.
Un otro cos cu sr. Lacle ta menciona ta cu si bira asina mas erg, mester tene na cuenta cu 25 juni ta cerca, y si hende keda infecta nan mes, no lo por bay vota. “E ta keda na cada partido pa mantene nan mes na regla. Nos ta haya opdracht pa cumpli cune.”


text:
ORANJESTAD, Aruba – 13 april 2020: Segun strategia estableci di Departamento di Salud Publico hunto cu Huis Artsen Vereniging Aruba (HAVA) siman pasa, a amplia e "case definition" pa cu testing di COVID-19. Esaki ta significa cu awor mas hende por test pa COVID-19. Na inisio di e crisis solamente persona cu sintoma y cu a bin di biahe of persona cu tawata tin contacto cu un persona positivo pa COVID-19 tawata por a test. Awo esey no ta e caso mas. Awo cualkier persona cu tin sintoma di entre otro:
Tosamento
Dolor di garganta
Perdida di holo of smak
Dificultad pa hala rosea
Por bin na remarke pa haci un COVID-19 test. Si bo persona tin algun di e sintomanan menciona aki riba. Tuma contacto cu e number di telefon 280.0101 pa ricibi un cita pa test. Ta haci un suplica na esnan cu ricibi un cita pa acudi na esaki riba e dia y orario stipula. E test di COVID-19 ta reacciona ora tin e virus presente den e curpa. Si un persona no tin ningun sintoma e test lo no duna un resultado confiabel. Pa e motibo aki ta haci un suplica na comunidad pa test solamente si tin un di e sintomanan ya menciona.


text:
Minister Rocco Tjon: HAZAÑA DI HEINTJE RAS; ADEMAS DI A LOGRA UN RECORD MUNDIA DI 100 DIA DEN MINA DI FOSFAAT A LOGRA UNI UN PAIS PA UN BON CAUSA
Minister Rocco Tjon:
HAZAÑA DI HEINTJE RAS; ADEMAS DI A LOGRA UN RECORD MUNDIA DI 100 DIA DEN MINA DI FOSFAAT A LOGRA UNI UN PAIS PA UN BON CAUSA
ORANJESTAD – Ayera durante un momento historico den presencia di un publico grandi, a comparti un momento sumamente special cu e pueblo di Aruba, unda a mira Heintje Ras marca historia, logrando 100 dia den e mina di fosfaat, cu ta un record mundial, reconoci danki na ‘Guiness World Book of Records”. E meta di e hazaña aki tawata pa recauda fondonan pa su museo local, pa percura pa sigui desaroya esaki pa asina pueblo henter por disfruta di dje como tambe di e historia local cu e ta contene.
Pa celebra e momento historico aki, den nomber di Gobierno di Aruba, a otorga un plakaat na Heintje Ras, asina reconociendo y celebrando su logro. Locual ta hasi e logro aki aun mas impactante, ta loke a transcuri durante e 100 diana aki; un pais uni pa un bon causa, sin importa nos diferencianan; manera color politico, unda como un comunidad, a duna Heintje Ras un apoyo masal. E ta algo hopi bunita pa mira, specialmente den e momentonan dificil aki di crisis. E ta mustra cu nos tin e capacidad di berdad bin hunto como un pueblo, pa asina sigui progresa.
Ta gradici Heintje Ras pa su invitacion personal, y asina duna Gobierno di Aruba e oportunidad di forma parti di e momento special aki.


text:
FOR DI dia ku e gabinete di Schotte a tuma gobernashon di Korsou over, e pueblo aki tur dia tin ku eksperensia aktitutnan ku nan ta yama out of the box thinking. E pueblo aki mester a eksperensia di tin un Konseho di Minister ku tin masha minister ku no por a pasa screening. Pueblo tin ku eksperensia ku parlamentarionan su manera di papia i traha ku otro a pasa tur límite di desensia. Gabinete Schotte ta un duiventil, kaminda kasi tur kuater luna tin kambio di un of otro minister, den 20 luna Konseho di Minister a kambia kuater minister. Ministernan a biaha den un aña mas dia ku nan a traha den un aña i asina mi por sigui. Den parlamentu funshonamentu di e parlamentario ta laga hopi di deseá i kada bes presidente di parlamentu mester saka parlamentario i minister for di parlamentu. Parlamentarionan individual den parlamentu ta defendé nan partido òf nan minister na lugá di defendé pueblo su interesnan. Kehonan duna pa pueblo ta wòrdu konsiderá komo redu, i kehonan di pueblo ta wòrdu pone un banda. Awor pueblo ta wòrdu konfrontá ku otro fenómeno, kaminda gabinete Schotte ku ta pèrdè mayoria den parlamentu, i na lugá di minister-presidente bai gobernador e ta laga e situashon den man di parlamentu i pais tin tres dia sin un parlamentu ku un mayoria ta sostené e gobièrnu. Un otro novedat den gobernashon ta kaminda un parlamentario ta bin diskutí públiko ku su partido kiko ta su problemanan ku e gobernashon, i e pueblo ku no tin arte ni parti den e diskushon tin ku bai warda reunion den e partido kaminda e gobièrnu no ta legal . Otro punto kaminda e parlamentario kier un zakenkabinet ku ta un kos ku no ta un partido so ta disidí esaki, pero ta algu ku den negosashon partidonan por yega na dje. E loke ta pasa aki den gobernashon ta un novem atrobe di e aktual gobièrnu. Remarke: Mi ta di opinion si Sr. Dean tuma un posishon i manda un karta pa partido i laga espasio pa negosiá, e ta hasi su posishon hopi suak bou di situashon aktual. Mi ta di opinion ku gobernador mester laga tende di dje promé ku ta lat.
EDGAR LEITO
Curaçao


text:
Investigashon alarmante tokante e impakto di kambio di klima riba Boneiru
Nivel di awa ku ta subiendo ta menasá na guli un kinto parti di Boneiru
Investigashon hasí pa Vrije Universiteit Amsterdam bou di enkargo di Greenpeace, ta mustra ku e konsekuensianan di kambio di klima pa Boneiru ta desastroso. Olanan di kalor ta oumentando i refnan di koral, ku ta fungi komo barera natural kontra di olanan haltu, ta disparsiendo. E nivel di awa ku ta subiendo ta menasá na guli un kinto parti di e isla na fin di e siglo akí. WWF-NL huntu ku otro organisashonnan di defensa di naturalesa, pa años a bin ta traha pa salbaguardiá refnan di koral saludabel rondó di e isla i awor ta hasi un apelashon na gobièrnu Hulandes pa implementá e Plan di Maneho di Naturalesa i Medio Ambiente, ku ta vigente for di aprel 2020.
Refnan Saludabel = Resiliensia pa Klima
Refnan saludabel ta mas resiliente pa ku efektonan di kambio di klima i por sigui funshoná komo barera kostal natural ku por yuda prevení inundashon. E investigashon ekstenso di Vrije Universiteit tokante e konsekuensianan di kambio di klima pa Boneiru ta konfirmá e urgensia pa medidanan rápido i efektivo pa salba refnan di koral. E investigashon ta yega na e siguiente konklushon tokante e refnan di koral rondó di Boneiru:
E presioso ref di koral rondó di Boneiru ta forma un barera kostal natural ku ta yuda protehá e isla kontra inundashon. Ademas, e ref di koral ta profundamente konektá ku e identidat Boneriano, un ‘kraamkamer’ pa bida marino i mundialmente konosí entre sambuyadónan. Su futuro ta na peliger debí na kambio di klima. Solamente den e senario di klima di mas optimista, djis bou di e meta di e Akuerdo di Klima di Paris, lo no tin konsekuensia grandi na 2050. Pero den e senario di klima di mas ekstremo, asina tantu koral lo muri, ku pa 2050 solamente 13 di e 86 sitionan di sambuyá lo sobrebibí. Komo resultado, turismo di buseo (‘duiktoerisme’) lo baha, i lo e tin un impakto negativo masha grandi riba ekonomia. Konforme tur ekspektativa, e morto di koral lo sigui despues di 2050. Resultado di esaki lo ta ku tin gran probabilidat ku tur koral lo a disparsé pa fin di siglo.
Gobièrnu Hulandes: tempu pa akshon
Greenpeace tin intenshon pa huntu ku habitantenan di Boneiru, entamá un kaso den korte kontra e Estado Hulandes pa fòrsa gobièrnu pa tuma akshon di klima. WWF-NL ta sostené e atenshon ku Greenpeace ta pidiendo. WWF-NL, huntu ku otro organisashonnan di defensa di naturalesa na Boneiru, tambe ta preokupá pa e implementashon di e Plan di Maneho di Naturalesa i Medio Ambiente. E plan ta kla pa ser implementá for di april 2020 i mas ku 35 mion euro a ser hasí disponibel e aña akí. Lamentablemente ta resultá difísil pa Boneiru implementá esaki i ainda no a tuma akshon pa ehekutá e plan akí na e isla. Nos ta hasi un apelashon na gobièrnu pa resolvé a korto plaso e problemanan ku ta stroba implementashon.


text:
Ulanda no ta spera éksodo di venezolanonan pa nos islanan.
Gobièrnu ulandes no ta kere ku lo surgi un éksodo grandi di venezolanonan na e islanan parti di Reino Ulandes. Awor ku e situashon ta deteriorá gravemente na Venezuela tin un preokupashon pa motibu di e konsekuensianan di e gran desòrdu politiko i e malestar ekonómiko den e pais di suramerikano.
E Minister ulandes di Asuntunan Eksterior, Bert Koenders ta spera ku venezolanonan lo no bandoná nan kasnan pa bai biba den paisnan bisiña. Den un karta na “Tweede Kamer”, e titular a indiká ku no tin niun señal pa un posibel oumento di migrashon pa Kòrsou. E informashon aki el a risibí di Wardakosta.
Lo tin konsulta estrecho ku partidonan, manera por ehèmpel ministerionan di asuntunan interior i defensa di reino, embahada, e paisnan outónomo di karibe ulandes i e representante di reino na di Boneiru. “Aktualmente, no tin niun motibu pa introdusí un visa temporal karibense pa venezolanonan” asina e minister a deklará. Luná pasá (yüli) e alkalde di Chacao na Venezuela, Ramon Muchacho, a atvertí pa un éksodo venezolano na e islanan den karibe, Aruba, Boneiru i Kòrsou, pa motibu di skarsedat di kuminda i awa den e pais di latino-amérika


text:
Ola di socialismo… Pero cu mas realismo…?
Aunke semper nos comentarionan den e Editorial aki ta referi na tema cu ta directamente relaciona cu nos situacion interno, ta bon pa de...
Papiamento: un problema so… Di un sistema obsoleto…
Nos tin e impresion cu un di e puntonan cardinal di reforma y innovacion den enseƱanza ta na punto di bira debate publico atrobe....
Integridad hayando forma…? Pero cu tur ta cumpli…?
Cu interes nos a tuma nota di e desaroyonan riba tereno di integridad den e aparato publico. Un asunto cu lo mester a haya...
Mester celebra cu… No tin nada structural…
Ta parce nos un poco dificil pa comprende e jubilo cu e noticia di diabierna pasa, for di Den Haag, a causa den seno...
No tin aanwijzing…Pasobra Aruba a cumpli…
Ayera Conseho di Ministro di Reino a yega na conclusion cu no ta necesario duna gobierno di Aruba un instruccion pa adapta nan presupuesto...
Aanwijzing no ta… Ni mitar di e asunto…
Mientras e asunto di un posible āaanwijzingā pa gobierno di Aruba ta domina e scenario pa basta tempo caba, realmente esey no ta e...
Mas cumplimento… Menos āaanwijzingā
Resultado di e proximo reunion di Conseho di Ministro di Reino, unda ta trata un eventual āaanwijzingā pa gobierno di Aruba cambia su presupuesto...
Gasto di personal… Calidad y cantidad…
Gobierno di Aruba, representa pa nos ministro encarga cu finanzas, a vocifera un opinion fuerte tocante e tema di gasto di personal. E argumento...
Pakico no ta djis… Tene frontera cera…?
Tin ora nos ta haya e impresion cu nos gobierno y parlamentarionan no ta tanto consciente di loke pa mas di binti aƱa caba...
Salario minimo ta… Riba mesa atrobe…
Nos ta den e temporada di aƱa unda mester delibera y dicidi encuanto e posibilidad pa aumenta salario minimo. Si tin un decision pa...


text:
Mulina di kòfi
“E mulina di kòfi aki tabata di mi wela. Ora e tabata roster kòfi, e holó tabata plama den kas. Mi tabata stima e holó, pesey mi a keda ku e mulina. E tempu aya tur hende den bisindario tabata roster kòfi den nan kas. Nan tabata kumpra e bonchinan na tienda di bentana, manera tabata yama nan. Awendia nos konosé nan komo toko.”
Ilona ta konta nos di Otrobanda, un bario aktivo, ku un meskla di hende. Aki hopi di Kòrsou su artistanan eksitoso, deportista i doñonan di negoshi chikitu a nase i lanta. Otrobanda a enfrentá momentunan difisil for di den añanan 50 ora hopi hende a bai biba den barionan moderno manera Damacor, Cas Corá i Van Engelen. Otrobanda faced tough times when from the 1950s onwards many people moved to modern neighborhoods like Damacor, Cas Cora en Van Engelen.
E distrito ku ántes tabata vibrante a yena ku edifisio bashí. Pa hasi e kos mas pió, un rampa di tráfiko enorme ku a parti e bario den dos a keda konstrui. Pa e último 25 añanan Otrobanda ta kresiendo atrobe. Hopi inisiativa nobo ta enfoká riba drecha kondishonnan di bida, renobá monumento i stimulá turismo.


text:
Bo tin algun pregunta? Klek riba e siguiente link.Tuma kontakto >
Publiká riba 12 February 2020
Willemstad – Minister di Finansa, sr. Kenneth Gijsbertha, den kuadro di restrukturashon i optimalisashon di e sektor di guèmbel di Kòrsou, riba invitashon di Gaming Control Board a bishitá ICE LONDON di 3 te ku 6 di febrüari 2020. ICE LONDON ta e konferensia i eksposishon di mas grandi riba tereno di guèmbelmentu.
E mas ku 35.000 bishitantenan na ICE LONDON por hasi uso di e plataforma aki pa deskubrí inovashonnan di mas nobo relatá ku guèmbelmentu den tur sektor. Ku mas ku 9000 operadó den guèmbelmentu i mas ku 150 pais representá den e eksposishon, e eksposishon aki ta ofresé un plataforma mundial inigualabel pa bo sera relashonnan nobo den e mundu di guèmbelmentu.
ICE LONDON ta ofresé huntu ku ICE VOX tambe posibilidat pa treinen na abundansia. Via di e ‘International Legislator’s Agenda’ e delegashon di Kòrsou por a netwerk i interkambiá pensamentu ku desaroyadonan di maneho, legisladornan i supervisornan di otro pais.
Minister Gijsbertha dia 15 di febrüari 2019 a nombra Gaming Control Board komo e supervisadó riba tur guèmbelmentu pa loke ta konserní kumplimentu i obedesementu di e ‘Landsverordering Melding Ongebruikelijke Transacties’ i e ‘Landsverordening Identificatie bij Dienstverlening’. E supervishon riba kumplimentu ku e ‘Landsverordening Buitengaatse Hazardspelen’ i e outoridat pa duna pèrmit tambe den korto tempu lo bai kai bou di enkargo di Gaming Control Board.
Na novèmber 2019 Foro Mundial di Organisashon pa Koperashon Ekonómiko i Desaroyo (OECD) a klasifiká Kòrsou komo “Largely Compliant” komo ku e ta kumpli ku normanan internashonal di transparensia i interkambio di informashon pa propósito fiskal. Tambe e sistema teritorial implementá dor di Minister Gijsbertha entrante 1 di yanüari 2020 i aprobá dor di Union Europeo i OECD pa loke ta konserní impuesto riba ganashi ta trese kuné oportunidat ekonómiko pa Kòrsou awor ku tambe stakeholdernan den e industria internashonal di guèmbel ku establesé nan mes ku un presensia real na Kòrsou i den un grado sufisiente pèrkurá pa kupo di trabou na personanan lokal i invertí den supstansia, lo por hasi uso di eksklushon for di ganashi pafó di Kòrsou for di impuesto riba ganashi.
Minister Gijsbertha: ‘Mester modernisá e sektor i maneho di guèmbelmentu pa asina tur hende ku ke hasi uso di dje tantu lokal i via di internèt lo por hasi esaki via di un operador legal i konfiabel. E kombinashon di reglanan adekuá, transparensia i e sistema teritorial i supstansia, ta ofresé oportunidat enorme pa Kòrsou por desaroyá e sektor aki komo un pilar ekonómiko importante.
E propósito di Minister Gijsbertha ta pa realisá regulashon integral di supervishon riba e sektor di guèmbelmentu den i for di Kòrsou di un forma progresivo pa protekshon di e guèmbeldó i e operador legal i pa prepará Kòrsou mas pronto posibel pa e Mutual Evaluation 2022 di Caribbean Financial Action Task Force (CFATF). Ademas mehorashon di regulashon di e sektor di guèmbelmentu lo posishoná Kòrsou internashonalmente komo un hurisdikshon konfiabel i transparente ku lo resultá den kresementu ekonómiko den forma di kupo di trabou direkto i indirekto, supstansia lokal i promové generashon di divisa.
Riba pòrtrèt: Minister Gijsbertha i e delegashon di Kòrsou durante ICE LONDON.


text:
Mañan, 20 di maart nos Seccion di Cuido Dental Hubenil (Jeugdtandzorg) ta uni nos mes na Federacion Dental Internacional (FDI) pa celebra dia Mundial di Salud Oral.
E meta di e dia aki ta pa comparti informacion, conocemento y brinda apoyo pa nos tur por goza di un boca saludabel.
Ta ser calcula cu enfermedadnan oral manera caries dental y malesa di carn’i djente ta afecta 3.9 biyon hende rond mundo. Esaki ta haci enfermedadnan oral un di e condicionnan di salud mas comun mundialmente. Ademas malesanan di boca y djente por tin un impacto negativo riba nos salud general.
Un boca saludabel ta permiti nos papia, hari, smaak nos cuminda, kauw, guli y mustra nos emocionnan cu confianza , sin dolor ni molester. Ademas salud oral ta esencial pa un bon calidad di bida.
Ora nos mantene nos boca y djentenan saludabel, esaki por yuda den un forma positivo serca personanan cu ta diabetico. Un boca saludabel por yuda preveni tambe malesanan di curazon, pulmon y algun tipo di cancer. Boca y djentenan saludabel ta necesario pa nos salud general por ta optimal.
E bon noticia ta cu nos por controla e cuater factornan principal di riesgo pa malesanan oral, cu ta inclui un dieta no saludabel (hopi sucu), uzo di tabacco (cigaria, ciga, pipa etc), uzo excesivo di alcohol y un higiena oral deficiente. Ademas ora nos controla e cuater factornan di riesgo aki nos por yuda preveni otro malesanan cronico manera esunnan cu nos a menciona anteriormente.
Un boca saludabel ta cuminsa cu un bon higiena oral, tumando nos tempo pa skeiro djentenan y lenga y haciendo uzo di skeiro y pasta di djente adecuado. Nos dentista of higienista dental por recomenda nos ki tipo di skeiro di djente y pasta nos por uza. Tambe nan por conseha nos tocante e uzo di un mouthwash.
Nos no por lubida e hilo dental of otro tipo di metodo pa haci meymey di e djentenan limpi. Teniendo na cuenta e tres otro factornan di riesgo nos por baha e cantidad di sucu cu nos ta uza diariamente, evita tabaco y alcohol.
E bishita regular na dentista pa controla e boca y e djentenan ta un parti importante pa nos por yega na un bon salud oral. Nos tur kier ta orguyoso di nos boca y di nos sonrisa.


text:
ORANJESTAD,Aruba
Pastoor Jairo y Pader Jose Nava y hunto cu Conseho Parokia Pastoral ta participa cu lo bini cambio di horario di misa den Parokia Inmaculada Concepcion na Santa Cruz. Desde diadomingo 2 di February e horario di misa ta cambia. E cambio lo ta siguiente. Diadomingo e misa Mayor lo ta 8:AM y 10 AM misa na Spanjo y atardi 6:30 PM. Esey kiermen cu misa 6:30 AM y Misa di 9 AM ta cai afor y ta pasa pa e horario nobo. Solamente e misa di atardi diadomingo ta conserva su ora manera costumber.
Posiblemente despues di misa di 8 AM lo por ofrece na porta di misa un coffee, asina e sacerdotenan por comparti un rato cu e parokianonan.Ariba dialuna lo ta un dia di descanso pa e sacerdotenan, esey kiermen cu lo no tin celebrashon eucaristico dialuna, pero si mester haci entiero esey ta posibel.Horario di kantoor si ta keda normal, di dialuna pa diabierna di 5 PM te cu 6:30 PM. E kantoor di Santana ta habri Dialuna Diaranzon y Diahuebs di 5 PM te cu 6 PM. Tambe ta particia cu ya tin fechanan di Bautismo pa anja 2020 estableci sin posibilidad pa cambia esaki.Pronto lo anuncia tambe fecha di inscribcion pa confirmashon.
Parokia Inmaculada Concepcion ta sigui ofrece misa na TV cual te awor ta Tele Aruba y Diario TV, ariba Youyube: Dia Di Senjor. Facebook Page: Parokia Inmaculada Concepcion Aruba. y posibelmente e misa na Spanjo lo ser transmiti den futuro ariba TELE JESUS INTERNACIONAL DI NEW JERSEY.U.S.A
Parokia Inmaculada Concepcion tambe lo bai ofrece celebrashon Eucaristico na spanjo, tumando nota cu tin hopi hende di e comunidad latino residenciando tambe ariba Aruba Pero e ta habri pa tur cu kier bini misa e ora ey..Iglesia como Mama tambe ta habri porta pa nan y yamanan bon bini. Parokia di Dakota ya pa basta anja a habri porta pa e cumunidad aki, cual a haya su forma di e mihor manera.
Dicon un misa na otro idioma? Pa cuminsa na parokia di Noord tin misa na Ingles, na Dakota na Spanjo cual ta bon bishita y nos tambe tin e posiblidad di ofrece esaki ya cu ambos sacerdote cu ta aki ta domina e idioma spanjo.Na mes tempo y prome cu tur cos e Palabra di Dios mester ta anima nos pa habri porta pa tu hende di bon boluntad y na cada hende cu nos atende, ta Hesus mes nos ta atende.Nos ta lesa den Mateo 25, 35. 43 “Mi tawata extranhero boso a ricibimi”. Y Papa Francisco den su hornada mundial di refugiadonan y Migrantenan ta bisa nos “ Cu cada forastero of extranhero cu yama na nos porta ta un ocashon di un topamento cu Hesu-Cristo mes cu ta identifica su mes den e hende, sea cu e ta keda ricibi of rechaza.Na cada hende cu ta bandona su patria pa un mihor situashon di bida, Senjor mes ta confie na e amor maternal di Iglesia y finalmente tambe ta un gran responsabilidad di Iglesia pa e comparti cu tur hende di bon boluntad sin mira di unda e ta bini.
Den mes un rosea Pastoor Jairo y Pader Jose ta participa cu nos parokia awor despues di tres anja cu nan t,Ey ta conta cu un Conseho Pastoral Parokia solido, cual nan ta apoyando di forma incondicional y tur decishonan ta ser consulta cu nan tambe, pa asina e Parokia aki ta bira un cu ta habri pa tur hende.


text:
Kralendijk – Kolegio Ehekutivo a disidí pa otorgá un krédito pa finansiá gastunan diario na kurátòr di e kompania BOPEC ku siman pasá korte a deklará fayit. E desishon aki ta hasi posibel pa den e temporada binidero sòru pa siguridat riba tereno di e kompania i monitoriá e instalashonnan.
Laga e tereno sin vigilansia no ta un opshon pa Kolegio Ehekutivo, pasobra esaki lo trese riesgonan di siguridat iresponsabel kuné. Pa e motibu aki a disidí pa reakshoná positivamente riba súplika di e kurátòr pa pone un suma di en total $ 250.000 disponibel den forma di un krédito pa gastunan diario, konosí tambe komo ‘boedelkrediet’.
Siman pasá miembro di Konseho Insular Daisy Coffie, a advertí gobièrno pa ta hopi kouteloso ora ta traha di fia sen na un entidat privá, ku pa kolmo ta den un estado di bankarota.
Paga bèk
‘Siguridat ta bini na promé lugá’, segun gezaghèber Edison Rijna, kende ta enfatisá ku ta trata di un krédito ku nan tin ku paga bèk atrobe tambe. A base di lei di bankarota Entidat Públiko Boneiru tin un státùs preferente i pues lo tin preferensia na momentu di repartishon di benta, den kaso di likidashon di e propiedatnan na su debido tempu.
Kurátòr mr Van Liere a konfirmá por eskrito na Kolegio Ehekutivo ku por spera pago bèk kompleto. Den e tankinan di BOPEC tin un stòk grandi di zeta krudo na balor di miones di dòler. Ora ku bende esei e kurátòr por depositá e krédito pa gastunan diario bèk.
‘Finansa i regulashon di Entidat Públiko Boneiru ta pèrmití nos pa hasi esaki. Hopi mas grandi ta mi preokupashon tokante e empleadonan ku tabata den servisio di BOPEC òf ku tabata traha via supkontratista. Seramentu di e kompania ta un sla duru pa e hendenan aki i nan famia. Komo Kolegio Ehekutivo nos lo duna nos koperashon kompleto na inisiativanan pa realisá empleo remplasante’, segun gezaghèber Rijna.
Esfuerso
Resientemente tambe Konseho Insular, den un dekreto di Konseho Insular di 4 di mart último, a instruí Kolegio Ehekutivo pa den koperashon ku gobièrnu di Reino, hasi esfuerso pa mantené BOPEC operashonal riba un base ekonómiko empresarial salú, teniendo kuenta ku siguridat di personal i medio ambiente konforme standartenan internashonal. Den e kuadro aki tambe mester mira otorgamentu di e krédito pa gastunan diario.